osteguna, 2015\_\_\_\_\_\_\_\_\_\_\_\_\_\_\_'k2015\_\_\_\_\_\_\_\_\_\_\_\_\_\_\_' uztaila\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 16 osteguna, 2015\_\_\_\_\_\_\_\_\_\_\_\_\_\_\_'k2015\_\_\_\_\_\_\_\_\_\_\_\_\_\_\_' uztaila\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 23 Albisteak\nEguna: uztailaren 27a, astelehena\nLekua: Herriko etxeko plazan (eguraldi txarra eginez gero, Altzateko frontoian)\nBabeslea: Berako Udala\nTalde parte-hartzaileak: Selenga (Buryatia), Zornica (Eslovakia) eta Eraiki Dantza Taldea (Irun; Euskal Herria)\nSelenga izen poetikoa Buryatia-ko ibairik handienetik dator eta honek Mongoliako mendietako ur biziak daramatza Baikal laku sakratuaraino. Izen hau dantzari gazte batzuek aukeratu zuten guri lur zoragarri honen istorioa kontatu ondotik.\n“Selenga” taldea 1992. urtean eraikia izan zen eta hau ez da Buryatian ezaguna, baita Tyva, Mongolia eta Moskun ere. Selengak hainbat folk festibaletan parte hartu zuen AEB, Alemania, Frantzia, Italia, Belgika, Norvegia, Eslovenia, Kroazia, Espainia, Portugal, Irak, Txina eta bertze hainbat herrialdetan ere bai.\nTaldearen errepertorioa koreografia herrikoietan oinarritzen da, Buryatiakoak, baita bertze siberiar herrietakoak ere: Evenki, Tyvans, Yakuts eta bertze batzuk. Errepertorio honek musika tradizionala dauka intrumentu folklorikoekin interpretatuta dagoena (Morin Khur, Iochin, Chanza, Yatag) eta bertze hainbat abesti tradicional.\nDantza tradizionalen eta instrumentu originalen multzoak ezaugarri bereziak ematen dizkio taldeari.\nTaldeak 35-40 pertsona ditu, 10-12 dantzari, 6-8 musikari, 2-3 bakarlari eta taldearen buruak.\nZornica gazteen folklore taldea 1967. Urtean eraikia izan zen, Eslobakia erdialdean eta “House of Culture of the Slovak Railways”-en antzezten du. Taldeko kideak herriko gazteak dira, baita bere inguruetakoak ere. Banda Dantza talde batekin, musika talde batekin eta abeslari talde batekin osatuta dago. Errepertorioa erdialdeko Eslobakiaren folklorearekin osatuta dago, Podpol´anie eskualdekoa batez ere (Pol´ana mendiaren behealdean dagoena), bitxia dena. Taldeak espresio original tradizionala, artxibo materialak aztertzea eta ohitura herrietan bizitzea nahiago du. Eslobakiako gazteen talde famatuenetariko bat da eta lehenengo sari ugari irabazi ditu Eslobakiako txapelketa guztietan. Eslobakiako jaialdi famatuenean aritzen da, atzerrian 56 aldiz atzeztu duena.


Menditxusia, Araxamendi eta Borrokoxko Erremendiako askaldegitik | Euskal-Herria.Org\nMenditxusia, Araxamendi eta Borrokoxko Erremendiako askaldegitik\nzuriain-k sortua, 2009, maiatza 6 - 12:39\n»Menditxusia (mendi) »Menditxusia, Araxamendi eta Borrokoxko Erremendiako askaldegitik (ibilbidea) »Borrokoxko (mendi)\nMAPA: Menditxusia eta Araxamendi\nNahiko ezezaguna izan arren, Erremendiako zonaldea Nafarroako ederrenetarikoa da. Bakardade horrek gainera bertako paisaia eta fauna paregabeaz gozatzea ahalbidetuko du jende segizio etengabeekin topo egin gabe.\nEaurta eta Abaurregaina artean dagoen Erremendiako gainean hasten den errepidean gora eginen dugu. Laster patata hobetzeko etxe zaharrera iritsi eta ezkerreko pista hartuta berehala iritsiko gara askaldegi batera. Bertan autoa utzi eta askaldegiaren ATZEAN hasten den lurrezko pistan gora eginen dugu, basoaren itzalpean, hego-ekialderantz. Kontuz ibili beharko dugu eskuineko pista ez hartzen, hori jaisteko erabiliko baitugu. Bideak Kontingo harratera zuzenean eramanen gaitu. Ezkerrean Menditxusia dugu ikusgai. Biderik gabe, baina zailtasun handirik gabe igoko gara. Goiko harkaitzek eta ezpelek bidea trabatuko digute noizbait, baina oztopo gaindiezinik jarri gabe. Ikuspegia mugatua baina ederra da gailurretik. Kontingo harratera itzulita, PR baten kartela ikusiko dugu larrean. Erakusten digun bidea hartu eta basoan gora eginen dugu mendi bizkarreraino iritsi arte. Bertan bidea utzi eta baso garbian gora eginen dugu. Azken txanpan kontu handixeagoz ibili beharko dugu, ezpelek eta harkaitzek traba eginen baitigute. Ezkerretik hartuko dugu, bidexka estuetan gora gailurra osatzen duten harkaitzen azpian jarri arte. Araxamendiko gailurra toki ikusgarria da, harrizko monolito erraldoiez osaturiko gailurra baita hau. Kontuz ibili beharko dugu haietara igo nahi izanez gero, erortzeko arrisku handia baita.\nPRa utzi dugun tokira itzulita, seinaleak jarraituko ditugu mendian behera. Laster pista handiago batera aterako gara, eta berehala Askaxarra izeneko iturrira iritsiko gara. Handik hurbil Askaxarreko larre zoragarriak daude, otordua hartzeko toki ezin aproposagoa. Askatik bertatik gora egin dezakegu noizean behin bidexka lausoak jarraituz, basoa zabal eta garbia baita. Malda laztu eginen da goialdera hurbildu ahala, baina igoera ez da oso luzea. Mendi bizkarrean alanbre hesi batekin topo eginen dugu. Hobe dugu lehenbailehen igarotzea, hegoaldeko isurialdea askoz ere garbiagoa baita. Merezi du bertako paisaia ikustea. Bidexka ugari daude gailurrera hurbilduko gaituztenak. Gailurretik ez dugu ikuspegi handirik izanen, baina apur bat jaitsik mendebalderantz, talaia ikusgarri batera iritsiko gara.\nItzultzeko, bide beretik Askaxarrera itzuli eta pista nagusiak askaldegira eramanen gaitu ordu erdi batean. Itzulera luzatu nahi izanez gero, gailurretik mendebalderantz jaits gaitezke (bidexkak ezpelen artean) eta hortik Arnazu mendia eki edo mendebaldetik inguratu (bietan pista eta bide onak daude) eta Aretako larre zabaletara iritsiko gara. Belardietako ipar-ekialdeko muturrean bide seinalizatu bat dago zuzenean askaldegira eramanen gaituena. On egin! ZURIAIN\nMenditxusia-Arbaxamendi.gpx 64.17 KB


Kondoa Alokatzeko Tinton Falls, New Jersey\nReal Estate Listings: » Residential homes » Condos » US » New Jersey » Tinton Falls » Kondoa Alokatzeko Tinton Falls, New Jersey1\nTamaina (Koadroko solairua): 1161\nPosta kodea: 07753\nEzaugarriak: Heating Fuel: Natural Gas, Water Heaters: Natural Gas, Central Air, Forced Hot Air, Assigned Spaces: Yes, Parking Features: Assigned, Off Street, Open Lot, Parking Total: 1\nIrailaren 1ean eskuragarri. Ederki birmoldatutako bigarren solairuko unitatea, 2 logela handi eta 1 1/2 bainugela dituena, eguzkiak bustitako den / bulegoa Tinton Falls, NJ-n. Guztiz berriztatua 2018an, zoru berriekin, bainugelekin eta sukaldea armairu argiekin, argiztapen sartzailearekin, granitozko kontagailuekin, altzairu herdoilgaitzezko aparatu berri guztiekin eta garbigailu eta lehorgailu berriarekin. Sukalde irekia / jangela / egongela gas tximiniarekin. Esleitutako aparkaleku bat barne. Eroso kokatuta dago Asbury Ave-tik 35, 36, 18 eta GS Parkway-tik gertu, kostaldetik minutu batzuetara, dena baso-auzo lasai batean kokatuta. Erretzea / Vaping ez egitea - Animaliarik ez. Kreditu eta diru sarrera onak BEHARREZKOAK dira. Errentariaren asegurua behar da.\nJar zaitez harremanetan iragarlearekin (732) 807-xxxx\n1,750 US$ / Hileroko


420. zenbakia. 2017ko iraila-urria\nDJ Bull, musika jartzailea Euskal Herriko bazter ugari ipintzen ditu dantzan Jon Gotzon Gurrutxaga Ugalde (Reus, 1974) Dj Bull-ek (“De Jota”, ez disc jockey). Andoaingo...\nGaur egun, ederto ezarrita dugu gure artean ekonomiaren eredu kapitalista basatia, gutxi batzuen etekin ekonomikoak maximizatu nahian inolako konplexurik gabe aritzen dena, aurrean jartzen zaion guztia koplarik gabe zanpatuz. Erabat...\nBilboko Erronda kalearen hasieran dago taberna luzea. Sartu, eta barra ezkerretara. Lokalaren barren-barrenean, agertoki txiki bat, ez oso altua. Barrari eta agertokiari begira, hainbat mahai eta aulki. Taberna arrunta...\nEz da hala-nolako artista. Marijose Etxeberria Fernadezen artelanek ahoa bete hortz uzten dituzte ikusleak. Izan ere, errealismoarekin eta fikzioarekin jolasten duten panpinak sortzen ditu Arroizko (Estellerria) lantegian, eta haren...\nGasteizko kultura alternatiboaren story mapa osatu du Iñaki Landa kazetariak: "Hamaika mapa daude: jatetxe onenenak, gozotegienak, bizikletan ibiltzeko mapak…, baina ez zegoen Gasteizen kulturaren alorrean gauzak egiten dituztenen maparik"....\n“Bizitza eman dit euskarak”\nAEK Jendea: “Euskaldun batekin maitemindu nintzen, eta, bide batez, euskararekin eta Euskal Herriarekin”. Leo Turiño Aguila (Trinidad, Kuba, 1982) duela bost urte iritsi zen Igorrera, eta, Kubulu AEK euskaltegian...\nSra. Polaroiska Alaitz Arenzana (Bilbao, 1976) EHUn lizentziatu zen Ikus-entzunezko Komunikazioan. Maria Ibarretxe (Bilbao, 1977) Bizkaiko Antzerki Ikastegian eta Basauriko Antzerki eskolan diplomatu zen Arte Dramatikoan. AIZU!k, ordea, Sra. Polaroiskari egin dio elkarrizketa, ez Alaitzi eta Mariari. Sormen lanean bezala, artista biek bat egiten dute erantzutean: bata hasi, besteak bukatu. M. Egimendi. Argazkiak: Mikel Martinez de Trespuentes. Alaitz eta Maria nola bihurtu ziren Sra. Polaroiska?1993an ezagutu genuen elkar. Goi mailako ikasketak hastean, elkarrekin gauzak egiten hasi ginen, bakoitzak ikasitakoa partekatuta. Ikasketak bukatuta, legez elkartzeko beharra ikusi genuen, ordurako hainbat lan egiten genuelako batera, baita beste lankide batzuekin ere. Batetik, diru...\nJulen Gabiria Kontua serio jartzen ari da: halakoren batean, gu hitzak zer esan nahi duen definitu beharko dugu, alegia, zeri buruz ari garen gutaz ari garenean.Gaur, ezagun batek esan dit...\nUda aurretik, umeekin zen bikote bati alde egiteko gonbita egin ziotela eta, sare sozialetan hautsak harrotu zituen Donostiako jatetxe batean jazotakoak. Hoteletan eta antzeko ostatuetan, gero eta handiagoa da umerik...\nAEK-ko edozein ikaslek dauka aukera, irailaren 22ra bitartean, opari eder bat egiteko lagunen bati: euskara ikasteko matrikula doan. Horretarako, nahi beste lagunen izenak proposa ditzake, AEKren webgunean aurkituko duen fitxa...\nOmar Patricio Juarez Alvarez ikasle mexikarrak 15 eguneko barnetegia egin zuen uztailaren lehen hamabostaldian, zozketa bati esker. Juarez euskara ikasten ari da, Mexikoko UNAM unibertsitatean, eta aurtengo udaberrian parte hartu...\nAEK-k euskaltegi berria irekiko du Andoainen, 2017-18 ikasturtearekin batera. Udalarekin adostutako hitzarmenaren arabera urtero berrituko den 15 urteko lagapenaren ondorioz, Andoaingo AEKn euskara ikasten ari diren ehunetik gora ikaslek ikasgu...\nDonostiako 65. Zinemaldiko Sail Ofizialean lehiatuko da Jon Garañok eta Aitor Arregik zuzendutako...\nAktorea Gustuko duzun filma? Smoke.Zuzendari bat? Wim Wenders, Coen anaiak...Askotan ikusi duzun filma? Marx anaien...\nZuzendaria: Pablo Berger. Gidoia: Pablo Berger. Aktoreak: Maribel Verdú, Antonio de la Torre, José Mota,...\nArkupehotsak egitasmoa sortu du Azpeitiko Kulturaz kooperatibak, musika sortzaile berriei nahiz garatze bidean dauden musika...\n(Mushkume) Eneritz Furyak: Eneritz Furyak (2017)Ez da egunero entzuten dudan diskoa, baina oso berezia...\nGaitzeGaitze(Hainbat zigilu, 2017) “Ez gaude gaixorik, gu geu gaitun/k gaitza” kantatzen zuten Gaitze taldekoek duela...\nJudit Ruiz de Munainen irudimenean sortutako hogei “ipuin, goxoki, gerezi” erotiko batu ditu Txalaparta argitaletxeak bere Literotura bilduman....\nErronka zaila da hiru liburu (soilik) aukeratu behar izatea, baina tira. Edorta Jimenezen Stock 13...\nSvetlana AleksievtxItzultzailea: Iker Sancho Elkar, 2017 C1 maila Gerra hitza entzuten dugunean, gizonak irudikatzen ditugu;...\nErosi, bota eta erosi. Kontsumo gizartean hain ohikoa den gurpil zoroari alternatiba bat eskaintzeko asmoz,...\nTelefonia enpresen arabera, Googlek, Amazonek eta enparauek egundoko negozioa egiten dute operadore gaixoek jarritako azpiegitura fisikoari esker (kable sareak, antenak...). Horregatik, denbora daramate esaten modu...\nAzken urteotako joerari eutsita, amaitzear den udan turistaz mukuru izan dira Euskal Herriko bazterrak. Turistak...\nBurdin Hesia babesteko egitasmoa jarri dute martxan hainbat erakundek Ondarea zaindu eta balioetsi, ahanzturan eror...\nEguzkipean ere, izozkia urtzeko beldurrik ez! Izozkia erosi eta lehenbailehen jan, beroak urtu baino lehen....\n‘Harmaila’ euskarazko kirol aldizkaria sortu dute Dagoeneko irakurgai da Harmaila, udan aurkeztu duten euskarazko kirol...\nSan Migel auzoa Bizkaiko kantarien topalekua izango da Bizkaiko Kantarien Topaketa egingo dute, urriaren 28an,...\nLesakan egingo dute Nafarroa Oinez urriaren 15ean 1988an bezala, Lesakako Tantirumairu Ikastolak antolatuko du aurten...\nArabako Errioxako ardoek ez dute berezko sor markarik izango oraingoz Errioxa sor markaren barnean gustura...\nEuskal emotikonoak sortu dituzte aplikazio batean Hain ohiko, ezagun eta erabiliak diren emotikonoek badute euskal...\nEuskararen erabilerak behera egin du kalean azken hamarkadan Soziolinguistika Klusterrak Hizkuntzaren Erabileraren VII. Kale Neurketaren...\nAuzolana aldarri, Oñatin ‘Lekaixoka!’ Oñatiko Txantxiku Ikastolak antolatuta, irailaren 24an egingo dute 2017ko Kilometroak, Gipuzkoako...\nAgur betiko Garoñako zentral nuklearrari Garoña ez da berriz martxan izango. Espainiako Gobernuak zentral nuklearra...\nOsasun arretan, lehenetsi euskara! Badira zenbait hil Eusko Jaurlaritzaren Osasun Sailak eta Osakidetzak Lagundu egiguzu...\nEguzkitako krema emateko “dutxa” sortu dute Krema potoa etxean ahaztu izana ez da aitzakia hondartzan...


Asinkoko gimnasioa erabili daiteke dagoeneko, baina aldi berean bi lagunek bakarrik eta ordua eskatuta - Urumea - Kronika.eus\nAsinkoko gimnasioa erabili daiteke dagoeneko, baina aldi berean bi lagunek bakarrik eta ordua eskatuta\nAsinkoko gimnasioa erabili dezakete berriro, goizuetarrek.\nInternet bidez hartu behar da txanda, Goizuetako gimnasioa erabiltzeko. Eskolako eta Lubineko frontoiak ere, herritar guztiek erabili ditzakete, gehienez 20 lagunek kontaktu fisikorik gabe, eta aldez aurretik txanda hartuta.\nHerriko hainbat kirol instalazio dauzkate erabilgarri goizuetarrek, deseskalatzearen hirugarren fase honetan. Dagoeneko erabili dezakete Asinkoko gimnasioa, baina baldintza eta muga batzuk errespetatuz.\nGehienez ere bi lagunek erabili ahal izango dute aldi berean, egunean ordubetez. Horretarako, txanda eskatu beharko da, internet bidez, helbide honetan: labur.eus/0rI8j. Goizeko 09:00etatik gaueko 22:00etara hartu daiteke ordua, posta elektronikoa ere emanda.\nHorrekin batera, erabilgarri daude Xalto eskolako eta Lubineko frontoiak ere, herritar guztientzat, 10:00etatik 14:00etara, eta 16:00etatik 20:00etara. Frontoietan aritzeko ere, txanda eskatu beharko da, udaletxera deituta: 958 51 40 06.\nKirola egiteko erabili behar dira frontoiak, eta gehienez 20 lagun egon daitezke, kontaktu fisikorik gabe. Entrenatzailea ez den pertsona batekin joan daiteke, eta erabili ondoren, garbitu eta desinfektatu behar da.\nIkastaroetan izenematea, Hernanin eta Astigarragan\nAstigarragan eta Hernanin ere zabaldu dute kiroldegia, aste honetan; eta ikastaroak jarriko dituzte martxan, udarako. Hernanin, bost ikastaro eskainiko dituzte aire librean (Ave Maria parkean, igerileku irekietako belardian edota herrian barrena), ekainaren 15etik 30era: Martxan jarri!, Zirkuituak aire librean, Hernanin barrena, pilatesa eta zunba. Guztietarako, bihar arte eman daiteke izena, 943 55 21 85 telefonoan edo kirola.hernani.eus web orrian.\nAstigarragan, berriz, haur eta nerabeentzat, Jolas Txiki eta Multikirola eskainiko dute udaran, eta baita jump fit, zumba, aireko gimnasia, ziklo indoor eta bungee air fit ere. Helduentzat ere, izango dira ikastaroak uztailan, abuztuan eta irailan: aireko pilatesa, pilatesa, gimnasia, hipopresiboak, zumba, strong zumba, aerofit, body weight, jump fit, ziklo indoor, TRX eta bungee airfit. Guztietarako, etzi arte eman daiteke izena, kiroldegian. Eta datorren astelehenean egingo dituzte zozketak.


Ezartze-aurretiko Diagnosi Genetikoa (PGD) | PlayDecide\nAuthor / translator Iñigo\nTeknologia honek oraindik jaio ez diren seme-alaben ezaugarri batzuk aukeratzea baimentzen die gurasoei. Horrela gurasoen gaixotasun genetikoak edo ezgaitasuna trasmititzea ekiditzea ahalbidetzen du, abortua saihesteko aukera emanez. In vitro ernalketa-teknika arruntak erabiltzen dira enbrioiak sortzeko. Enbrioia zortzi zelulatara garatu denean zelula bat edo bi kendu egiten zaizkio DNA frogen bidez enbrioiaren ezaugarri zehatz batzuk aztertzeko. Bilatutako gaixotasunik ez bada aurkitzen, enbrioia umetokian ezarri daiteke eta haurdunaldiak aurrera egin dezake.\nPGDaz hitz egitea garrantzitsua da hurrengo galderen erantzuna pentzatsera eramaten gaituelako:\n•\tNoraino izan behar da erabakiorra, medikuntzaren alor honetan, moralitatea, hautatzeko edo ordaintzeko aukera izatea?\n•\tGizarteak medikuntzan giza eta etikoki dituen inplikazioak arautzeko beharra du ala norbanakoaraen aukeraketa izan behar da?\n•\tErabateko ezberdintasuna al dago gaixotasun genetiko eta ezgaitasuna eta aldaketa normalaren artean?\nMerkatua arautu gabekoa da. Bikoteek enbrioiaren sexua eta pertsonalitate ezaugarriak lortzeko froga egin dezakete hala nahi badute.\nFroga genetikoa nork egin dezakeen araututa egon behar da erakunde profesionalen bidez. Bolondresa den kodea sortuko dute. Erakunde independiente batek kudeatu behar du. Baimenik ez da behar.\nGaixotasun genetiko larrien kasuan soilik erabili daiteke, ez sexua edo pertsonalitate ezaugarriak jakiteko. Froga eta baldintza zehatzetarako baimenak egon daitezke. Ebaluazio eta gainbegiratze independientea.\nAldez aurretiko baimena lortzeko ebaluazio eta gainbegiratze zorrotza behar da. Herrialde bakoitzean erakunde independiente batek (Erresuma Batuko Giza-Ernalketarako eta Enbriologiarako Autoritateak, adibidez) froga berriak baimenduko lituzke eta egindako froga guztiak kudeatuko ditu.\nAdam Nash 2000 urtean jaio zen EEBBetan. PGD aurreneko aldiz erabili zen gaixotasuna bilatu eta bere arrebarekiko ehun bateragarriak izango zirenak aukeratzeko. Bere sei urteko arrebak Fanconiren anemia zuen eta gaixotasun honetatik libre sortu zuten Adam. Gaixotasun honek gorputzeko hainbat sistematan eragiten du, baina minbiziak sortzen ditu gehienetan, leuzemia barne. Jaiotzean Adamen zilbor-hesteko odoletik ama-zelulak hartu zituzten eta hezur-muin trasplante baterako prestatu. Trasplante hori gabe urte pare batean hilko zitekeen Molly.\nAdam eta Molly Nash\nHaurtzaroko muskulu-atrofia espinala (SMA) muskulu-ahuldura progresiboa eragiten duen gaixotasun genetikoa da. Lehenengo urtean hasten da nabarmentzen eta 4 urterako heriotza-tasa % 80 ingurukoa da. Gaixo batzuentzat bizitzan ez ibiltzea suposatzen die, bost urteko Kate Snapes-en kasuan, adibidez.Kate-ren gurasoek ume gehiago izan nahi zuten baina lautik bateko aukera zuten berriz ere gaixotasuna izateko. Bikoteak PGD teknika erbili zuen enbrioi "osasuntsuak" lortzeko. Isabelle eta Esther bikoteak SMArik gabe jaio ziren 2001eko azaroan.\n2002an, Erresuma Batuko Giza-Ernalketarako eta Enbriologiarako Autoritateak (HFEA) hiru urteko Zain umearentzat anai-arreba emalea sortzeko baimena eman zuen. Zainek talasemia zuen, odoleko gaixotasun genetiko arraro eta arriskutsua oxigenoa garraiatzeko gaitasuna asko murrizten zuena. Astero hainbat odol transfusio egin behar zizkioten eta hainbat botika hartu. PGD bidez aukeratutako zilbor-hesteko zelulek Zain sendatzea lagundu zezaketen. "Ume emalearen" ideiak eztabaida sortzen du baina Hashmi andereak dio Zain handitzean ‘Hilko delajakindu du. Nola sentituko da berasalbatzeko zerbait egin zitekeela jakingo balu?’\nHainbat herrialdek PGD teknikak erabiltzea baimentzen dite umearen sexua aukeratzeko. Erresuma Batuan gaixotasun genetikoak saihesteko erabili daiteke soilik. Louise eta Alan Masterton-ek Nicole, bere hiru urteko alaba, sute batean galdu zuten. Lau seme zituzten eta alaba berri bat nahi zuten orekatzeko. Erresuma Batuko Giza-Ernalketarako eta Enbriologiarako Autoritateak (HFEA) ez zuen baimenik eman. Bozeramaileak esan zuen: "Gizarte britainiarra ez dago hau onartzeko prest, oraindik. [...] nik uste hau onartuko dela, baina oraindik ez."\n2002an, Chicagoko Reproductive Genetics Institute-ak PGDa erabili zuen aurreneko aldiz minbizi-sortzaile ziren mutazioaren eramaleak ziren enbrioiak baztertzeko. Institutuak New York-eko familia bat laguntzen zeuden. Aitaren ekarpen genetikotik, modu naturalean sortutako umeek Li-Fraumeni sindromea izateko arriskua izango zuten minbizia garatzeko %80-90eko aukerekin. Mediku buruaren ustez enbrioiak aztertzeko aukera medikuaren eta pazientearen artean erabaki beharko zez. "Gobernu-erregulazioek beti egiten dute kale", esan zuen.\nMiaren (ez da benetako izena) familiako hainbat pertsonek heste, gibel edo umetoki minbizia garatu dute oso gazte zirela. Hori dela eta frogak egitea eskaini zioten eta hauetatik bizitzan minbizia garatzeko %60-90eko aukera zuela agertu zen. Orain aldizkako azterketak egiten ditu detekzio goiztiarrak lagunduko duelakoan.\nMiak dio bere bizitza ladatu dutelaemaitzek. Adibidez: "Umerik izango banu akats genetikos pasa ahalko nioke ezer egin ezean".\nHauek dira Leah-k bere egunerokoan idatzi eta PGDrekin izandako esperientzia Guardian egunkarian 2000an kontatutako batzuk:\n"Mastercard-arekin umea erosten ari naiz. PGD gutxitan dago diruz lagunduta. 2.900 € eman beharko ditut."\n"Diseinuko umeen inguruko idea (okerra) hain dago zabalduta ezen lagun bati mutila eta neska izango nituela esan nionean berak: "O, hori aukeratu duzu!" erantzun zidala; PGD azokara joatea bezalakoa balitz bezala.\nNik aukeratu nuen bakarra gaixotasun genetiko baten erruz hiltzeko aukera ekiditea izan zen.”\nAnna My Sister’s Keeper elaberriko pretsonaia nagusia da, Jodi Picoult-ek idatzi zuena. Gurasoei galdetu zienean nola egiten diren umeak, gurasoek esan zioten: "enbrioi tamainako ni berezi bat aukeratu zuten, nahita, Kate nire ahizpa sendatzeko. Jakin nahiko nuke zer gertatuko zatekeen Kate osasuntsu egon izan balitz.”\n"Kate-k leuzemia promielozitiko akutua du. Kate-k leukozito edo ama-zelula edo hezur-muinaren beharra duenean, bere gorputzari osasuntsu dagoela sinestarazteko, nik neuk ematen dizkiot. Bera ospitalera eramaten duten ia guztietan ni ere ingresatu behar naute. Ni ez nago gaixo, baina noizbat egon naiteke ni ere.”\nAnomaliadun fetuen abortua derrigorrezkoa da Txinan. Kontrolatu ezingo den beharrezkotasun baten hasiera al da hau?\nPGDa erabilita diseinatutako umeak sortzeko muga tekniko edo legalik al dago?\nPGDaren etorkizuneko aukerak\nIEtorkizunean PGDak antzeman ditzakeen baldintzak askoz gehiago izan daitezke.\nPGDak ugaltze-"kalitatearen kontrola" handitzen du eta aplikazio eta efektu eugenikoak izan ditzake. Eugenesiak giza-populazioen gaineko nahitako kontrol genetikoa suposatzen du, adibidez "odol garbitasuna" bultzatu daiteke.\nBa al da gaixotasun genetikoa eta eugenersiaren arteko muga argirik? Eugenesiak giza-populazioen gaineko nahitako kontrol genetikoa suposatzen du, adibidez "odol garbitasuna" bultzatu daiteke.\nGizarteak medikuntzan giza eta etikoki dituen inplikazioak arautzeko beharra du ala norbanakoaraen aukeraketa izan behar da?\n"Laster pekatua izango da gaixotasun genetikoa duen umea sortzea." (Bob Edwards, In vitro teknikan aintzindaria).\n"Afektatutako enbrioi bat baztertzea ume bat hitzea bezalakoa da" (Anonimoa)\nGeneak eta kontsumoa\nPGD eta jaio-aurreko diagnosiak umeekiko jarrera kontsumista sortu dezake; umeak sortu-erosi daitekeen objetua bilakatu.\nErabili al daitezke osasun zerbitzuak 'desgaitasuna aukeratzeko'? Desgaitasuna duten gurasoen kasuan (gorreria ala nanismoa, adibidez) teknika erabili al dezakete beraien "desgaitasun" bera izateko?\nPGDa errentagarria al da?\nMerkeagoa eta errentagarriagoa izan daiteke jaio-aurreko frogak egiten jarraitzea Ezarri-aurreko Diagnosi Genetikoan ikertzen jarritzea baino.\nIIn vitro eta PGD gauzatzeko behar den dirua ez dagon denen esku, ez da justua, beraz, diru errentaren araberako aukera baita.\nJende dirudunak ez du soilik ume osasuntsuagoak izango, etorkizunean ume indartzu edo azkarragoak ere izan ditzake.\nGurasoek beraien umeek abantaila izan dezaten denbora eta dirua emten dute. Gizarteak hau nola lotzen den alboratu beharko al luke? (Bide batzuk ondo ikusita egon etabeste batzuk ez)\nPGD erabiltzeko lehentasuna gaixotasun genetikoak dituzten familiek izan beharko lukete.\nNork erabakitzen du?\nPazienteak izan behar du PGD erabili edo baztertzeko aukera beste ugaltze arazoekin duen bezala.\nLaguntza psikologikoa, informazioa eta aholkularitza denen esku egon behar da. Bikoteek hartutako erabakiak onartu eta lagundu behar ditu osasun sistemak.\nDesgaitasuna ekiditea gizarteak desgaitasuna denarekiko duen beldur eta ezjakintasunaren ondorioa da.\nDesgaitasuna gizarteak definitzen du. Orain gutxirarte homosexualitatea aixotasun psikiatrikotzat hartzen zen.\nGorreria desgaitasuna al da?\nGor jaio den hainbat jendek bere burua kultura- eta hizkuntza-gutxiengotzat du, ez desgaitutzat.\nGaixotasun genetiko bat desgaitasuna suposatu dezake ala ez familiaren arabera ez medikuek esandakoaren arabera. Familiak duen ikuspuntu edota errekurtsoek desgaitasuna gainditu dezakete.\nPGDa al da konponbidea?\nPGDak gizarteak duen arazo bati (gizarteak desgaitasuna nola tratatzen duen) konponbidea ematen dio (desgaitasuna duen jendea kenduz).\nFroga genetiko berrien ikerkuntzaren eta aholkularitza, informazio ematea eta medikuen trebatzearen arteko oreka egon behar da.\nDesgaitasun baten azalpen genetikoek murriztu dezakete desgaitasuna dutenen bizi kalitatea hobetzeko egin daitezkeen hobekuntza ez genetikoei.\nOsasun profesionalek duten ezagutza oso ezberdina da. Eman dezaketen informazioa ere oso ezberdina izan daiteke kasu bakoitzean.\nPGD frogak blastozito fasean\nFrogak blastozito garaian egiten badira (5-6 egunetako garapena) enbrioi aukeraketa hobea bermatzen da, zelula gehiago aztertu daitezke emaitz zehatzagoekin. Halaber, analisietarako eta transferitu aurreko erabakietarako denbora gutxitzen da.\nPGD eta korpuskulu polarraren analisia (obuluak aztertzea)\nObulua aztertzeak analisietarako denbora gehiago eskaintzen du eta enbrioia kaltetzeko aukerak asko gutxitzen ditu. Metodo honen bidez emakumearen ekarpen genetikoa besterik ezin da aztertu.\nEnbrioitik zelula hartzea\nDNA azterketarako zelula kentzen denean, enbrioiak 6-10 zelulaz osatuta dago eta 3 egun ditu.\nFrogak enbrioia aztertutako nahasmendu genetikoetaz libre dagoela erakusten badu, enbrioia amaren umetokira trasferitzen da.\nPGD (Ezartze-aurretiko Diagnosi Genetikoa ) In Vitro bidez sortutako embrioi baten zelula bat edo batzuen azterketa genitikoa da.\nPGDarekiko ordezko aukera teknikoak\nAukera nagusia jaio-aurretiko diagnosia eta abortu selektiboa da. Jaio-aurretiko diagnosia haurdun dagoen emakumeari eginiko froga multzoa dira.\n1990etik milaka ume osasuntsu jaio dira PGD frogen ondorioz.\nSexua eta gaixotasuna\nGizonezkoei soilik eragiten dieten hainbat gaixotasun dago. PGD frogetan emakumezkoen enbrioiak aukeratu daitezke gaixotasun horiek saihesteko. PGD frogak gizonezkoen enbroiak baztertuko lituzke gaixotasun horien eramaileak izan daitezkeelakoan.\nFamilia bateko umeren bat gaixorik dagoenean PGD bidez sortu diezaiokete anai-arreba osasuntsua. Zilbor-hesteko ama-zelulak eman ahalko lioke bere anai-arreba gaixoari hau sendatzeko.\nPGD gaur egun\nPGD gaur egun, handitzen doan nahasmendura genetiko kopurua detektatzeko erabiltzen da. Nahasmendura hauek gurasoengandik seme-alabetara pasa eta osasunerako ondorio larriak suposatzen dutenak dira.\nGene bakarreko nahasmenduetarako frogak\nPGDa gen bakar bati eragiten dioten hutsak aztertzeko erabiltzen dira gehien bat; Fibrosi kistikoa edo Huntington gaixotasuna, adibidez .\nPGDari esker belaunaldietan izandako gaixotasun hereditasiorik gabeko ondorengoak sortu daitezke.\nPGD erabiltzen duten familiak\nNormalean, nahasdura genetikoa duen seme-alabaren bat duten gurasoak dira PGDa erabiltzen dutenak. Hurrengo semea gaixotasun hori gabekoa izatea nahi dute eta.\nKasu batzuetan, gaixotasun baten eramaleak diren (ez dute sufritzen baina bai pasa) seme-alabak ekidin daiteke PGD erabilita.\nSortzetikoa eta ikastitakoa\nJarreraren eta ezaugarri fisiko gehienak generen eta ingurunearen arteko konbiazioaren menpedoak dira.\nPGD ezin da erabili pertsona baten nortasunaren osotasuna zehazteko.\nPGD, dagoeneko, sexu hautaketarako erabiltzen da gizarte arrazoiengatik osasun arrazoiengatik baino (EEBB, Ekialde Huerbila, ...)\nIn vitro ernalketa fisikoki, ekonomikoki eta emozionalki gastu handia suposatzen du. Gainera, albo ondorioak izan ditzaketen botiken erabilera behar du.\nErabili gabeko enbrioiak\nTrasferitu ez diren enbrioiak baztertu, beranduago erabiltzeko izoztu, antzu den beste bikoteren bati eman edo ikerketarako erabili daitezke.\nIn vitro ernalketaren kostua eta lortze maila\nIn vitro ernalketaren saiakera ziklo bakoitzak 3000-4000 € kostatzen ditu. Ziklo bakoitzetik bizirik jaiotzeko aukera gehienez %30a da, emakumearen adinaren arabera.\nEnbrioiak 3-5 egunez kultiboan hazi direnean (milimero baten bostena), batedo bi enbrioi trasferitzen dira umetokira. Bertan ezarri ahalko dira egun batzuk beranduago.\nHaurdunaldian zeharreko frogak\nAmiozentesia bezalako froga (orratz baten bidez umearen inguruko likidoa xurgatzea) egin dezake haurdun dagoen emakumeak fetuak anomalia izateko arriskua handia bada.\n2017 urtean, Espainian, 6005 abortu egin ziren umearen edo amaren osasuna arriskuan egon zitekeelakoan. Guztira94123 abortu egin ziren urte horretan.\nAborturako goiko muga 24 astetan dago Europako hainbat herrialdetan. Anomaliak dituen fetoarentzako ez dago astemugarik.\nJaio-aurreko hainbat frogek fetuari kalte egiteko edo abortua sortzeko arrisku txikia dute (%1 edo txikiagoa).\n2003an, Erresuma Batuko Giza-Ernalketarako eta Enbriologiarako Autoritateak gobernuak arrazoi medikuengatik ez ziren arrazoiengatik sexu aukeraketa debekatzea gomendatu zuen.\nTranslokalizazio kromosomikoen eramaleak\nTranslokazio kromosomikoa informazioa kromosoma artean mugituta izatea da. Bikotekide batek translokazio kromosomikoa izatea normala da (%0,2), seme-alaben bat izan nahi duen arte. Kromosomek bikotekidearenekin bat egiten dutenean aborturako edo malformaziorako arrisku handia dago. PGDk hau antzeman dezake.\nObuluak, maiz, kromosomopatiak (anomaliak) dituzte eta arriskua adinarekin batera hazten da. Giza enbrioien %25-40ak nolabaiteko kromosomopatia dute. %50 edo handiagoa da 40 urtetik gorako emakumeetan. PGDk hau aztertu dezake.\nPGD blastocoti garaian\nEnbrioia blastocito efasera iritsi denean (5-6 eguneko garapena), 30-100 zelula inguru dituenean, hainbat zelula kendu ahal zaizkio PGDren zehaztasuna handitzeko.\nPGD eta korpuskulu polarraren analisia\nBeste PGD metodo bat obuluen sorreran sortzen diren korpuskulu polarrak aztertzean datza. Metodo honen bidez emakumearen ekarpen genetikoa besterik ezin da aztertu.


EIT Urban Mobility, Berrikuntza eta Teknologiaren Europako Institutuaren (EIT) ekimen bat da, Europar Batasuneko erakunde bat dena. Bere helburua da konponbide berritzaileak ekartzea eta erabiltzailea ardatz duen garraio-sistema benetan multimodal eta integratu bateranzko trantsizioa bizkortzea. Hiri mugikortasunaren arloko berrikuntzaren Europako komunitate nagusia denez, EIT Urban Mobility-k zatiketa saihesteko lan egingo du, hirien, enpresen, hezkuntzaren, ikerketaren eta berrikuntzaren arteko lankidetza erraztuz, hirietako erronka premiazkoenei aurre egite aldera.\nHiriak “laborategi bizi” bihurtuko dira, eta bertan, enpresek eta komunitateko hezkuntza eta ikerketa zentroek erakutsiko dute teknologia berriek nola funtziona dezaketen benetako hirietan benetako arazoak konpontzeko, pertsonak, ondasunak eta hondakinak modu adimentsuan garraiatzean.\nFLACMA atxikipen libreko proposamen-erakundea da, eta udalerriak, tokiko gobernuak, lurralde-elkarteak eta tokiko agintariak ordezkatzen ditu. Bere bokazioa Latinoamerika eta Karibeko hiri eta lurraldeen tokiko garapena da, toki-, nazioz azpi-, nazio- eta nazioarte-mailako eragin politikoaren bidez.\nLatinoamerikako erakunderik zabalena eta pluralena da, Tokiko Hiri eta Gobernuen Batasuna, CGLU, bere Eskualde Atal bezala ordezkatuz.\nMercociudades duela 25 urte sortu zen, Mercosurreko hirien arteko eskualde-integrazioa indartzeko helburuarekin. Hasiera batean tokiko 12 gobernuk osatua, gaur egun, sareak Hego Amerikako 10 herrialdetako 360 hiri kide baino gehiago ditu, eta erreferentzia nabarmena da eskualdeen integrazio prozesuetan.\nHaren ekimenak eta programak “hiri integratu, inklusibo eta parte-hartzaileak” ikuspegiaren arabera bideratzen dira, eta besteak beste, honako helburu hauek ditu: Sareko hirietan bizi-kalitatea hobetzea, agenda nazionaletan, eskualdekoetan eta mundukoetan eragitea, esperientzien trukea sustatzea, eta hirien arteko proiektu eta politika bateratuak sortzea.\nBere ekintzen artean, oso aipagarria da Hegoalde-Hegoalde lankidetzarako hirien lehen eskualde-programaren sorrera.\nANFAC Espainiako auto eta kamioi fabrikatzaileen elkartea da. Irabazi-asmorik gabeko enpresa-erakundea da, eta automobilgintzaren sektorearen garapen egokia sustatzea du helburu, herrialdearen interes orokorrei lagunduz.\nANFACek elkartea osatzen duten eta Espainian ibilgailuak fabrikatzen eta inportatzen dituzten 52 marken interes komunak ordezkatzen ditu. Automobilgintzaren sektorea, balio-kate osoan, Espainiako ekonomia- eta industria-eragile nagusietako bat da, BPG nazionalaren % 11 eta enpleguaren % 9 sortzen baititu biztanleria aktiboan; eta sektore aktiboa da mugikortasun jasangarriago, efizienteago eta irisgarriago baterantz, deskarbonizazioarekiko eta digitalizazioarekiko konpromisoaren ildotik.\nEmpresas por la Movilidad Sostenible (Mugikortasun Jasangarriaren aldeko Enpresak) mugikortasun jasangarria bultzatzearen aldeko apustua egiten duten erakundeak biltzen dituen plataforma da, Agenda 2030i eta ekonomiaren, gizartearen eta ingurumenaren ikuspegitik hazkunde jasangarriari lagunduz.\nMugikortasuneko Sari Nazionalen koordinatzaileak, Garraio, Mugikortasun eta Hiri Agenda Ministerioaren, CONAMA Fundazioaren eta Ingeniaritzako Errege Akademiaren lankidetzarekin. Plataforma mugikortasuna, garraioa eta merkataritza zuzentzen ari diren profesionalentzako, administrazioentzako eta industriarentzako topagunea da. Erreferentziazko irtenbideak elkarrekin sortzeko eta indartzeko foroa, mugikortasun jasangarriaren sektoreko gaurkotasunari eta joerei buruzko informazio guztia ematen duena.\nConnected Mobility Hub Europako hegoaldeko mugikortasunaren berrikuntza-ekosistema nagusia da. Startup-ak, enpresak, inbertsoreak eta hiriak barne hartzen dituen gure ekosistemak mugikortasunaren paradigma-aldaketa bizkortzea du helburu, berrikuntzan eta startup-ek emandako irtenbide berrietan oinarrituta, bai eta funtsezko hainbat eragileren lankidetzan ere.\nGure helburua garraioaren deskarbonizazioan eta digitalizazioan aurrera egitea da, zero emisio, ingurumen-kalitate hobea eta hiri-bizigarritasuna duten hiriak sortuz. Mugikortasunaren arloko berrikuntza-proiektuak abiaraziz egiten dugu hori, eta horretarako, pertsonak zentroan jartzen dituen benetako aldaketa eredu bat antolatzen dugu.\nEnergiaren Euskal Erakundea (EEE) Eusko Jaurlaritzak 1982an sortutako energia-agentzia da. Politika energetiko koherente bat ezartzeko beharrezko baldintzak sortzea da bere eginkizuna, energiaren erabilgarritasuna hornikuntzaren, kostuaren eta ingurumen-inpaktuaren segurtasun-baldintza onenetan ziurtatzera bideratua, Euskadi garapen jasangarriko posizio batera bideratze aldera.\nSortu zenetik, Energiaren Euskal Erakundea izan da Euskadi energia-politikaren eragile nagusia. Euskadiko behar energetikoak modu jasangarrian eta lehiakorrean asetzen direla bermatzea du oinarrizko helburu.\nTECNALIAk, Europako Ikerketa eta Garapen Teknologikorako zentro erreferentea den heinean, BRTA (Basque Research and Technology Alliance) erakundearena, 15 urte daramatza mugikortasun munduan aplikatutako irtenbideetan lanean, etorkizuneko mugikortasunerantz aurrera egiteko. Horrek teknologiaren garapena eta negozio eredu berriak garatzen ditu, ingurumen-inpaktu txikiko mugikortasun etorkizuneko agertoki baterantz konektatutakoa, eraginkorra, segurua, adimentsua eta inklusiboa garatzen dutenak.\nZehazki, TECNALIA espezializatuta dago garraioko ibilgailuen hobekuntzan, lurrekoak zein airekoak, inpaktu txikiko energia-soluzioetan, kargatzeko eta sarean integratzeko azpiegituretan, komunikazio-sistemetan eta energia-azpiegituretan, baita haien elkarrekintza eta hiri-integrazioan ere. eta hiri arteko ekosistemak.\nBetidanik, hiriek pertsonen arteko harremanak erraztu dituzte, eta eskaintzen duten aukera kopuru handiak produktibitatea handitzea eragiten du; horrek, era berean, haien erakargarritasuna areagotzen du. Hala ere, abantaila hori handicap bihur daiteke, baldin eta, hain zuzen ere, pertsonen eta jarduera ekonomikoen dentsitate handi horrek garraio-eskaera eragiten badu, eta garraio-eskaera hori lehen mailako osasun-arazo eta desadostasun elementu bihurtzen bada.\nBilbao Metropoli-30 erakundeak, bere metropoliaren hiri-etorkizunari eragiten dioten alderdiei buruzko ikuspegi estrategikoa emateko ardura duen erakunde publiko-pribatu gisa, uste du mugikortasuna funtsezko elementuetako bat dela bere metropoliak lehia-abantailari eusteko, mugitzeko modu berriak eta hobeak erraztuz.\nMugikortasunaren arloan, CTAGek diziplina anitzeko talde bat du honako gai hauetan: ADAS sistemen (Advance Driving Assistance Systems) eta ibilgailuaren automatizazioaren inguruan, konektagarritasuna, elektromugikortasuna, konfort eta barnealdea.\nZeharka lan eginez teknologien eta gidariaren (user experience) arteko elkarreraginean, arkitektura elektronikoan, hardware eta softwarearen garapenean eta baliozkotze tekniko eta funtzionalean. Horretarako, zentroak baliabide paregabeak ditu, hala nola sei askatasun-maila dituen gidatze-simulagailu aurreratua, hiri-agertokiak erreproduzitzeko hainbat konektibitate-teknologia dituzten proba-pistak, ingurune errealetan probak egin daitezkeen SISCOGA korridorea eta hainbat prototipo autonomo.\nGarraioaren, mugikortasunaren, trafikoaren, hirigintzan, ekonomian eta hiri- eta ingurumen-kalitatean izan dezakeen eraginaren planifikazioan espezializatutako aholkularitza-enpresa gara.\n1989tik, zerbitzu horiek modu independentean, sortzailean eta artearen egoeraren estandarrei jarraiki eskaintzea jarri genuen helburu.\nGure lan-ildo tradizionalaren oinarria garraio-sistemen eraginkortasun maila gorenak lortzea eta garraio eremuaz haraindi sistemaren eraginkortasuna aztertzea da, era berean Hirigintzak gure bizitegi eta lan-guneetako Eraginkortasun Ekonomikoan eta Hiri eta Ingurumen Kalitatean duen eragina neurtuz.


"Igurtzi" feministen fruituak - Gipuzkoako Hitza\n“Igurtzi” feministen fruituak\n‘Ez da kasualitatea’ bertso saio musikatua izango dute bihar Hondarribian, 20:00etan. Emakume bertsolariei aukera gehiago eman asmoz sortu zuten egitasmoa, 2009an.\n2022, ekainak 17 Albisteak, gipuzkoa, Kultura 66\n2009an dauka oinarria Ez da kasualitatea bertso saio musikatuak. Mutrikun egin zuten lehen saio hura, ekainaren 19an. “Udalean Berdintasun teknikari lanetan ari zen Ainhoa Agirreazaldegiren eta bion lagun bat, eta hark galdetu zigun ea bertso saio feminista bat sortuko ote genuen”. Uxue Alberdik gogoan dauka lehen pausoa besterik ez zela izan Mutrikukoa. “Pixkanaka, toki gehiagotatik deitzen hasi zitzaizkigulako; udaletako Berdintasun Sailetatik, batez ere”.\nMutrikun lehen saioa egin zutenetik hamahiru urte geroago, bihar Hondarribian izango dute Ez da kasualitatea bertso saio musikatua, Blagan euskara elkarteak antolatuta, 20:00etan, Kasino parkean. Amaia Agirre, Uxue Alberdi, Miren Amuriza eta Maider Arregi ariko dira bertsotan, Araitz Bizkai eta Gari Otamendi musikarien laguntzarekin. Gaiak, berriz, Ainhoa Aranburuk jarriko dizkie.\nAlberdik zehaztu du hasieratik argi eduki zutela “intentzio feministako bertso saioak” izango zirela proiektu horretakoak. “Geure artean kantatzeko aukera gehiago nahi genituen emakumeok. Ordura arte, emakume bakarra edo asko jota bi izaten ziren bertso saio gehienetan, eta Martxoaren 8tik kanpo oso gutxitan izaten zen saioetan gizon baino emakume gehiago, oso-oso gutxitan”. Bertsolariak gaineratu du horren eraginez Ez da kasualitatea egitura berrian elkarrengana hurbilduz joan behar izan zutela bertsolariek, pixkanaka-pixkanaka. “Ez genekien zeintzuk ziren geure arteko bertsotarako elkarrizketak, igurtzi horrek eman zitzakeen fruituak, geure artean zein umore klase sor zitezkeen, zein kode konpartituko genituen, nola sentituko ginen, saiakera horrek desberdina zen zer ekarriko zuen…”.\n“Desberdintasun” horretan, musikariena da beste bereizgarrietako bat. Otamendi ez zen aritu lehen urte haietan. “Ixak Arrutik eta Eneko Sierrak ekin zioten bideari. Enekok ezin zuen egun batean, ni neu joan nintzen Zaldibiara. Erromeria giroan ibiltzen nintzen aurretik, eta han ezagutu nuen Ixak. 2014a izango zen. Beraz, erdi kasualitatez hasi nintzen saioak egiten”.\nOtamendik aitortu du berezitik dezente daukala Ez da kasualitatea saioak. “Bertsoa zurruna dela esaten da askotan, baina ez dut uste hala denik: bertsolari bakoitzak bere tempoan kantatzen du, musikariek tonua hartzen diogu…”. Musikariaren ustez, sormenaren ikuspegitik “malgutasuna” eskatzen du bertsoak. “Eta ikuspegi zurruna musikariok eman izan dugu askotan: tempoa, intonazioa… Guretzat ia naturala izaten da bertsolarien erritmoari jarraitzea. Herri musikariak gara gu, eta oso ondo elkar hartu dugu bertsolariek eta guk. Oso taldekoak sentitzen ditugu saioak; koralak dira, nire ustez”.\nBiek aitortu dute “inperfekzioak” izaten direla Ez da kasualitatea saioan. “Baina, hain zuzen ere, horrek bihurtzen du polit eta fresko saio hau”, esan du Otamendik. “Adibide gisa, partitura eskatu zidaten behin, baina nik ez daukat halakorik. Bertsolariek inprobisatzen duten neurrian, euren tonuan aritzen gara gu ere, eta nota askok ihes egiten dute bide horretan”.\nAlberdik kontatu du konturatu direla Ez da kasualitatea bertso saio musikatuetan emakume bertsolari asko ohiko saioetan baino “lasaiago” egoten direla. “Pozago. Eta horrek bestelako ausardia bat ematen die bertsolariei, bestelako askatasun bat ohiko saioetan aterako ez lituzketen erregistroak, moduak, gaiak, umore motak… azaleratzeko”.\nBertsolariaren hitzetan, “normalean baino inspiratuago” sentitzen dira emakume bertsolari asko. “Dibertitu egiten direla aitortu izan dute zenbaitek, beldurrik gabe joaten direla saio horietara, eta sormena zabaltzen eta zorrozten laguntzen du horrek”. Alberdik gaineratu du “beldurrik gabeko saio horiek” erakutsi dutela bestelako saio batzuetan, “agian”, beldurtuta egoten direla emakume bertsolari batzuk, “nahi baino lotuago”.\nOtamendik Ez da kasualitatea bertso saio musikatuak bermatzen duen talde izaera horren barruan sartu du publikoa ere. “Denok erlaxatu egiten gara horrelako saioetan, eta ariketa horretan musika lagungarria dela uste dut. Bestelako aldarte batekin joaten da ikuslea: lasaiago”. Eta bertsolariak ere helduleku dezente izaten dituela azaldu du. “Aurretik lanketa berezi bat egiten dugulako. Gai jartzaileak bost egun lehenago bidaltzen digu melodien zerrenda, saioaren egunean ere ordu eta erdi lehenago elkartzen gara ofizioz ofizio tonuak-eta zehazteko…”.\nZaleak erakartzeko aukera\nAlberdik argi dauka aurretik bertsotarako zaletasunik ez zeukaten zenbait herritar bertso saioetara joateko balio izan duela Ez da kasualitatea egitasmoak. “Ordezkatuta sentitu dira asko eta asko. Erakargarriago zaie horrelako saioetan sortzen den giroa. Horregatik, uste dut funtzio bat betetzen duela egitura honek, bai bertsolarien artean, bai bertsozaleen artean. Aberatsa izan da prozesu hau”. 2009tik ehunka saio egin dituzte jada, eta, adibide gisa, Alberdik jakinarazi du iaz Ez da kasualitatea-ren 121 saio egin zituztela.


Zabaletak bost segundoko aldea izan du garaipenerako bidean - Debagoiena - Goiena.eus\nZabaletak bost segundoko aldea izan du garaipenerako bidean\nXabier Urzelai 2013-05-12 00:08\nIazko arantza atera ahal izan du Aitor Zabaletak etxean, Gorlako Igoeran. Egutegiko lehenengo hitzordura pilotu mordoa animatu dira –debagoienekoak 19– eta guztien artean azkarrena izan da Lola BMWa, aurreikuspenak beteta. Izan ere, arazo mekanikorik ezean gainontzekoek oso zail zuten Bergarakoa menderatzea, errepidea siku egonda Speed Car edo Silver Car autoak gerturatu baino ezin direlako egin. Eta gertu egotea berba egiteko modu bat da, Zabaletak egin duen denbora onena (02.35.50) baino 5 segundo gehiago behar izan dituelako Joseba Iraolak Speed Car autoaz. Eguneko sustoa Aretxabaletako Mikel Otxoak hartu du, lehenengo txandan BMW Touring autoak su hartu dionean.\nSustoa ez da makala izan. Entrenamendu saioan autoak tirakadak egiten zizkiola-eta, depositoa gasolinaz betetzea erabaki du. Eta lehenengo txanda topera irten da, azkar. Kurbak lotzen zihoan bitartean, antza, depositotik gasolina isuria izan du, eta autoaren behekaldeak su hartu dio: "Kea ikusi dudanean larritu nahiz, ahal nuen moduan geratu eta ordurako autoaren azpialdea sutan zegoen". BMWak eztanda egin zezakeelaz jabetu barik –edo arrisku hori onartuta–, su-itzalgailuekin autoa salbatzea lortu dute: "Baina 50 litrotako gasolina depositoak su hartu izan balu... ederra eskapada".\nLasterketari dagokionean, iaz Aitor Zabaletak ezin izan zuen lasterketako azkarrena izan, arazoz betetako arratsaldeaz batera eguraldiak ez zuelako batere lagundu. Gaur eguraldia, behintzat, aldeko izan du. Eta, autoaren errendimenduaz erabat pozik ez bazegoen ere, nahikoa izan da egutegiko lehen lasterketa irabazteko.\nBarketa txikien artean Joseba Iraola izan da bigarrena, eta Ozkoidi hirugarrena. Podiumera igo barik geratu da Ruben Nogueiras laugarren postuan. Aitor Ramirezen BMW ST autoa, berriz, seigarren izan da. Kronika zabala, Asteleheneko Goiena paperean.


Enpresa | Sports & Landscape\nSports & Landscape by Ignasi Senabre aholkularitza tekniko bat da, kirol instalazioen eta kirol, dekorazio eta jolas erabilera duten zelai artifizialen jasangarritasunean berezitua.\nJakintza-alor anitzeko profesional langile gaitu taldea gara. Zelai artifizialen industrian 30 urte baina gehiago dituena. Sektore honetan ibilbide luze baten ondoren, 2007. urtean Sports & Landscape by Ignasi Senabre sortu genuen. Kirol instalazio, jokaleku eta kanpoko beste instalazioetarako jasangarritasunean berezitutako aholkularitza zerbitzu osoa eskaintzea behar bat zela pentsatuz. 200.000 metro karratu zelai artifizial baina gehiago ipini ditugu dagoeneko eta guztia egin dugu eta egiten dugu gure etorkizunerako eragin positiboa sortuz; ingurumena babestuz eta bateragarriagoa eta orekatuagoa den gizarte bat sortzeko lan eginez. Balio hauek harrotu egiten gaituzte eta gure bezeroekiko, hornitzaileekiko eta erabiltzeileekiko dugun konpromezuaren atala dira.\nNazio Batuen Garapen Jasangarrirako 2030 Agendan sinisten dugu, gizarte eredu berri bat bultzatzeko, bateragarriagoa eta pertsonekiko eta planetarekiko begirunetsuagoa dena. Gure partaideekin lantzen ditugu, halaber Cruyff Fundazioa, Indescat eta Gaztela Mantxako Unibertsitatea.\nFutbol zelai, lorategi eta beste azaleretarako zelai artifizial proiektuetan, gure eginkizun nagusia ingurumena zaintzea da. Zelaiaren berritze eta birziklatzerako sistema berritzailea erabiltzen dugu, hondakinik gabekoa eta energia kontsumoa eta kostua murrizten ditu, materialen berrerabilera ahalbidetzen duelako. Prozesu jasangarri honek zelai zaharraren desmuntaia, materialen berrerabilera eta zelai artifizial berriaren muntaia sartzen ditu. Prozesua, CO2 emisioak murrizteko helburuarekin, karbono aztarna kontagailu batek ziurtatzen du.\nKontsultatu gure kalitate, ingurumen eta laneko segurtasun eta osasun politika\nBakarkako aholkularitza integrala\nModu honetan, garapen jasangarria da bezeroarekin dugun erlazioaren abiapuntu, adituen laguntza integral eta bakarkakoarekin. Proiektu osoaz arduratzen gara, lehenengo analisi faseetatik amaieraraino, gainera, beharrezkoa bada, ondorengo mantenimendu lanetaz arduratzen gara penintsula osoan.\nGure aholkularitza jasangarri zerbitzuak, zelai artifizialaren muntaia bai eta bere berrikuntza eta birziklapena hartzen ditu barne. Hau guztia bezero, zelai eta erabilera bakoitzaren behar espezifikoak kontuan hartuz egiten dugu, bakarkako proiektuak sortuz. Gizartearen eta planetaren etorkizuna kontuan hartzen baditugu ere, pertsonak dira lehentasunezko. Horregatik, gure bezeroa zaintzen dugu bere beharrak ulertzeko konpromezua hartuz eta beti irtenbide hoberena eskainiz.\nAkonpainamendu aditu honetan, administrazio eta lehiaketa publikoen funtzionamendua primeran ezagutzen dugu. Gainera, enpresa gisa gaude sailkatuta, honek lehiaketetara aurkeztea ahalbidetzen digu\nISO 9001, 14001 eta 45001 ziurtagiriekin, gure hornitzaileak kalitateari, ingurumenari, segurtasunari eta osasunari begira aukeratzen ditugu. Kalitate, ingurumen eta laneko segurtasun eta osasun politika honek kalitate goreneko zerbitzua bermatzen du, beti ere gure bezeroen gogobetetzea bilatuz.\nGure hornitzaileen ekoizpen prozesuaren puntu erabakigarria da beti kalitate kontrola. Berezitutako laborategiek zuntzak, mototsak eta bigarren mailako euskarri parametroak egiaztatzen dituzte. Gure bezeroen baldintzak kontuan hartuz, gure hornitzaileek nazioarteko hainbat ziurtagiri dituzte; A 15330, Frantziako NF-P 90-112, Alemaniako DIN EN 15330 eta RAL edo Europa iparraldeko norma.\nSports & Landscape “Pimec”eko kide da, Kataluniako enpresa txiki eta ertainen ugazabeko kide. Lankidetza honi esker ekonomia jasangarri baten garapenean egiten dugu lan.\nIndescateko kide gara ere, kirol industriaren kluster katalanaren kide. Kirolean ekonomia-zirkularrarekin erlazionatutako proiektuak bultzatzen ditugu, eraberritze eta I+G kontuan hartuz.\nCruyff Court futbol zelaietarako Johan Cruyff fundazioaren bazkide bakarrak gara. Futbol zelai hauek umeen artean kirola, errespetua, osasuna, talde-lana eta gizarteratzearen sustapena dute helburutzat.\nSports & Landscape by Ignasi Senabren Gaztela Mantxako unibertsitatearekin egiten dugu lan, gure produktu eta prozesuak jasangarriago egiteko ikerketa proiektu batean.\nIngurumenarekiko eta jasangarritasunarekiko konpromezua\nNatura errespetatuz, zelai artifizial desmuntagarriz egindako futbol zelaiak berritzen ditugu. Ekologia eta CO2 murrizketa dira gure arauak. Garapen jasangarria ez da soilik egiten duguna, garena baizik.\nNOLA EGITEN DUGUN GALDETU\nPertsonekiko eta planetarekiko barneratzaileagoa eta begirunetsuagoa den eredu batean sinisten dugu.\nGure lehiakideengandik ezberdintzen gera ditugun balioengatik, batez ere jasangarritasunaren eta genero-berdintasunaren arloan.\nEZAGUTU GURE BALIOAK\nIrudi berria, know how guztia\nGure marka berregin dugu gure sortzaile eta kudeatzaile den Ignasi Senabreren irudia nabarmentzeko. Merkatu honetan 30 urte baina gehiago daramatza lanean.\nEZAGUTU GURE LAN TALDEA


Kirol-klubentzat diru-laguntzak, ohiko jardueretarako (S-11) (2.A.1)\nLaguntza ekonomikoak, norgehiagoka-erregimenean, Azpeitiko kirol-kluben ohiko jarduera eta egitura garatzeko, kirol-modalitate bakoitzaren arauzko denboraldia hartzen duen epearen arabera.\nHonako baldintzak betetzen dituzten kirol-klubek:\nIndarrean dauden legeen arabera eratuta egotea, eta Eusko Jaurlaritzaren Kirol elkarte eta erakundeen Erregistroan inskribatuta egotea.\nIdentifikazio Fiskal Kodea edukitzea eta zerga-betebeharrak eguneratuta izatea.\nSozietate-egoitza Azpeitian edukitzea eta bere jarduera nagusia bertan egitea.\nHerriko kirol-sistemaren sorrerarako oinarri gisa Eskola Kirolaren gainean Gipuzkoan indarrean den araudian jasoa dagoena bete eta eskola-kiroleko programan aurreikusitako jarduerak garatzen laguntzea.\ns-11 Eskaera orria (2.A.1)\ns-11 Eranskinak (2.A.1)\nEskaera egiten duen kirol-klubaren arduradun edo ordezkariaren Nortasun Agiriaren kopia.\nEntitatearen IFKren kopia.\nKontu korrontearen titularitatea eskaera egin duen entitatearena dela egiaztatzen duen agiria.\nEusko Jaurlaritzaren kirol elkarte eta entitateen Erregistroan izena emanda dagoela egiaztatzen duen agiriaren kopia.\nKirol klubaren edo elkartearen estatutuen kopiak..\n2020-2021 denboraldia/ 2021.urteko Memoria:\nMemoria orokorra (KIK-1 eranskina).\nLizentzia-federatiboak (KIK-2 eranskina).\nKirol-titulazioa (KIK-3. Eranskina).\nUdala-Patronatuarekin lankidetza/antolatutako aisialdi ekintzak (KIK-4.eransk).\nOhiz kanpoko lehiaketara egindako bidaiak\nEskola kirol kontseiluarekin izandako lankidetza (KIK-6. Eranskina).\nEskola kiroleko taldeak eta lizentziak\nGastuen zerrenda eta justifikazioa (KIK-9.eranskina).\nSexu-izaerako delituen ziurtagiria (KIK-10.eranskina)\nAzpeitiko Udalaren Diru-laguntzak Emateko Ordenantza Arauemailea (GAO 101, 2012/05/29koa).\nEskaera jasotzea, egiaztatzea eta erregistratzea.\nKirol Sailak eskaerak bideratzea eta ebaluatzea.\nKirol Sailak dagokion ebazpen-proposamena egitea.\nAlkatetzak dekretu bidez ebaztea, Kirol Sailak aurrez egindako irizpenaren araberakoa.\nJakinaraztea eta ordaintzea.


Kristian Herbolzheimer: «Xake-mate jokaldi bat da 'artisauena'» | Politika | Berria\nETAren armagabetzea. Apirilaren 8ari begira. Kristian Herbolzheimer. Conciliation Resourceseko kidea\n«Xake-mate jokaldi bat da 'artisauena'»\nBake prozesua unerik garrantzitsuenetako batean dagoela uste du Herbolzheimerrek; ETAren armagabetzeak joko eta arau berriak ekarriko dituela dio: «eragileen arteko elkarlana sendotu behar da».\nISABELLE MIQUELESTORENA / BERRIA Tamaina handiagoan ikusi\nKolonbia, Filipinak, Mendebaldeko Sahara eta beste zenbait lekutako bake prozesuetan parte hartu du Kristian Herbolzheimerrek (Bartzelona, 1970). Euskal Herrian, Aieteko Nazioarteko Konferentzian izan zen, Conciliation Resources mugaz gaindiko erakundearen izenean. Gerora ere, gertutik aztertu du prozesua, Foro Sozialeko mintegietan: azkena, armagabetzeari buruzkoan, martxoaren 18an, Miarritzen.\nEzohikoa al da ETAren armagabetze prozesua?\nKasu berezia da. Ez dago aurrekaririk, eta ez dauka parekorik nazioartean. Gizarte zibilak inon ez du lagundu hain modu zuzenean.\nEta harritzen zaitu hala izateak?\nEz, testuinguruagatik. Bake prozesua bera izaten ari da berezia, eta horrek behar ditu neurri bereziak. Oso berritzailea izaten ari da dena. Bakearen artisauek, beren helburuak betetzen badituzte, nazioartean eredu bat bihurtuko dute Euskal Herriko kasua.\nEta zein litzateke irakaspena?\nIndargunea da irtenbide bat ematen diola geldirik edo trabatuta dagoen egoera bati. Aietetik hona hainbeste denbora pasatu izanak agerian uzten du aktore nagusien gaitasun eza: ETArena, gobernuena eta zuzenean edo zeharka irtenbide bat bilatu behar duten beste erakunde guztiena.\nEragile politikoen porrotaren emaitza da egungo egoera?\nEzintasun horrek eraman gaitu egungo egoerara. Orain, azpimarratuko nuke inork ez duela zalantzan jarri gizarte zibilaren proposamena. Batzuek sutsuago, beste batzuek ez hainbeste, baina inork ez du zalantzan jarri.\nGobernuek ere babesten dute armagabetze prozesu hau?\nEgiten utziko dutela esan dute, eta, gainera, jendaurrean adierazi dute hori.\nEta zer aldatu da horretarako?\nEspainiako Gobernuaren jarreraren eta praktiken aurrean, bake prozesuak euskal bake prozesu bat izan behar duela argi geratu da euskal gizartean: Euskal Herriko aktoreek izan behar dutela protagonista nagusiak. Ideia hori garatuz joan da, eta horren emaitza da prozesuari irtenbidea emateko sortu den hirukoaren formula: instituzioek, alderdi politikoek eta gizarte zibilak osatua. Baina gauza bat da horren inguruan bat egitea, eta beste bat praktikara eramatea. Bada, egin da.\nZerk desblokeatu du egoera?\nEragile horien guztien borondateak. Dena den, nik nabarmendu nahi dut artisauen ideia hasi zutenek erakutsi duten sormena eta analisi politiko zorrotza, proposamen zehatz bat sortu dutelako eta gai izan direlako horren inguruan bat egite zabalak biltzeko.\nEz da, beraz, aipatutako eragile politikoek diseinatutako estrategia baten ondorio izan?\nNik dakidala, ez. Hau sortu zen artisauen ekimenez, abenduan ikusi genuenez.\nBada hori zalantzan jartzen duenik: esaten duena euskal gizartea oso polarizatua egon dela eta egitasmo ia guztiek beti izan dutela atzean alderdi edo sektore politikoen bultzada.\nHorregatik ez da halabeharra Ipar Euskal Herrian sortu izana. Artisauek lortu dute gutxi batzuen ideia bat zenak erakartzea babes sozial eta instituzional zabal eta transbertsal bat. Hegoaldean ezinezkoa izango litzateke hori, han dagoen polarizazioa dela eta. Hain justu, handik datoz mesfidantzak; hori ere ez da halabeharra.\nArmagabetzean ari direnek zein berme dituzte Espainiako eta Frantziako gobernuen aldetik?\nIrudi batekin erantzungo dizut: xake-mate jokaldi bat da artisauena. Bi gobernuek ez badute proposamena gogoko, boikotatu dezakete. Baina artisauek jada lortu dute babes sozial eta instituzional zabal bat; hori da bermea.\nBaina hori berme bat da?\nAtxiloketak eskandalu bat izango lirateke. Eta armak non dauden baldin badakite, zergatik ez dituzte hartu? Prozesua trabatzeak kostu politiko handia izango luke gobernuentzat. Ez nago ziur biak prest dauden horretarako.\nGobernuek egiten utziko dutela uste duzu. Baina baita beste botere faktikoek ere? Adibidez, zerbitzu sekretuetako edo polizietako sektore batzuek?\nArrisku hori hor dago, eta egon da beti, baina horrekin ere egin behar da aurrera.\nJustiziak, instituzio independente gisa, ez du zertan bat egin gobernuen jarrerarekin.\nLuhusoko atxiloketetan parte hartu zuen Frantziako Justiziak, eta ikusi genuen nola jokatu zuen, atxilotuak aske utziz eta. Orduan, gainera, armak ukitu egin zituzten. Orain, uste dut ez dutela egingo. Beraz, zaila iruditzen zait haien aurka egiteko arrazoi juridikorik topatzea.\nArmak etxe batean edo leku pribatu batean baleude, agian, bai.\nBaina hori da Luhusoko kasua. Hori da aurrekaria. Prozesuan ari direnek ezagutzen dituzte zein diren mugak eta baldintzak.\nEta arma eta lehergaiekin zer egin adostu beharko litzateke?\nHorri ez zaio buelta gehiegi eman behar. Nire ustez, artisauek Frantziako agintariei esango diete armak non dauden, eta nahi dutena egin dezatela. Kito.\nArmagabetzeari etekin politikoa atera nahiko dionik egongo da, ezta? Zeinek gehiago?\nEguna jakinarazi zenetik, denak ari dira horretan; jakina zen, saihetsezina da. Baina oinarrian, sinbolikoa eta, bereziki, politikoa da artisauen ekimenaren balioa. Lubakien dinamika haustea du xede, ETAren amaiera azkeneraino eramateko. Aurrekari bat izan behar du konpondu gabe jarraituko duten eta oso gatazkatsuak diren beste heldulekuei heltzeko.\nBaina atzean dauden asmo horiek ez diote sinesgarritasuna kentzen armagabetzeari?\nZiur Madrilgo gobernuari ez zaiola gustatzen egiteko modu hau.\nEgia da ETAri ondo datorkiola, ez baita Madrildik agindutakoa. Baina ez da ETAren proposamen bat, euskal instituzioena, alderdiena eta gizartearena baizik. Horrek indargabetzen ditu susmoak.\nDiskrezio ezak kalte egin diezaioke prozesuari?\nNegoziazio batez ariko bagina bai, baina ez gaude egoera horretan. Ez gaitezen engaina. Hemen ez dago hainbeste informazio konfidentzial. Lehen lerroko albiste politiko bat da hau. Baina, oinarrian, eta informazio konfidentzialari dagokionez, egin da egin behar zen guztia. Hortik haratago, esaten direnak ?diskrezioaz, arriskuei buruz...? kalkulu politikoen barruan kokatu behar dira, etekin politikoen jokoarekin loturiko mezuak dira.\nEta zein informazio konfidentzial ez da jakinarazi?\nFrantziako eta Espainiako Gobernuak jakinaren gainean daude, eta horregatik erantzun dute erantzun duten moduan. Hori da garrantzitsuena.\nDatozen egunetako urratsak ere badakizkite?\nPentsatzen dut informazio hori zirkulatzen ari dela, behar duen tokietatik eta behar duen diskrezioarekin.\nArmagabetu ondoren, zer?\nArmagabetzeak indar katalizatzaile handia dauka. Balio dezake beste gai batzuen konponbidea errazteko. Baldintza soziopolitiko ezberdin batzuk sortzen ditu. Baina garrantzitsua da lehen aipatu dudan hirukoan dauden eragile guztiak prozesuaren parte sentitzea eta eroso sentitzea.\nEta nola daude?\nEgia da Iparraldean eta Hegoaldean baldintzak eta egoerak ez direla berberak. Pirinioen bi aldeetara instituzio eta alderdi denek sentitu behar dute prozesu hau denena dela, informazio guztia ez eduki arren, nahikoa dutela lasai egon ahal izateko eta ikusteko inork ez duela etekin politikorik aterako prozesutik. Funtsezkoa da hori oraindik egiteke dauden urratsak egin ahal izateko.\nMadrilgo eta Parisko gobernuak konbentzitzeko?\nHemen bi dimentsio bereiziko nituzke: euskal politika barrukoa eta Espainia eta Frantziari begirakoa. Bigarren hori zaila da gaur egun. Horregatik, orain, erronka nagusia da euskal politikarena, euskal gizartearena. Hori sendotu behar da. Gai honetan, ahots bakar batez hitz egin behar dio Madrili eta Parisi. Iparraldean lortzen ari dira hori.\nEtakideek ere badute bermerik prozesu honetan?\nEz dut uste aktibo edo presente egongo direnik armagabetzean. Baina apirilaren 8aren ondoren zintzilik egongo den gai bat izango da hori. Armagabetuta ere, arrisku hori izango dute. ETAri dagokio urrats berriak egitea.\nErakundea desegiteaz ari zara?\nBai. Prozesu logikoa litzateke, bere jarduna utzi ondoren. Modu naturalean eta ahalik eta azkarrena izan beharko luke hori. Uler dezaket ETAk itxaropenen bat izatea zuzenean edo zeharka negoziatzeko zintzilik dauden gaiak, baina hori ez da gertatuko.\nZertan lagunduko luke erabaki horrek?\nHorretarako erabakia hartu badu, onena litzateke ahalik eta azkarrena egitea. ETAk ez luke eragile politiko gisa iraun behar. Horrek asko lagunduko luke Euskal Herriko giro politikoan, lasaitasun gehiagoz eztabaidatzeko eta heldu ahal izateko konpontzeke dauden gaiei: presoena, adibidez.\nBaina gai horietan giltza bi gobernuek dute.\nBai eta ez. Euskal erakundeetan bat egite zabalak lortuko balira, indar gehiagoz egin daiteke presioa gobernuen aurrean. ETA existitzea aitzakia perfektu bat da Madrilentzat. Eta gobernuari oso ondo datorkio ere euskal herritarrak ados ez jartzea. Logika horri buelta eman behar zaio.\nIkusten duzu jarreraz aldatzeko nahirik Madrilen eta Parisen?\nEgia da ez dela nabari Madrilen partetik, baina uste dut aldatu egingo duela bere jarrera.\nNoiz? Gai honetan oso garrantzitsuak dira epeak.\nDenboran ahalik eta gehiena luzatzera joka dezake eta bere gain hartu horrek eragin diezaiokeen kostu politikoa, baina egoera zaildu egingo zaio. Aitzakiarik ez du izango ETA desagertzen bada.\nPP gutxiengoan egoteak eragina izan dezake?\nGai hau beti azaltzen da bestelako negoziazio politikoetan. Jaurlaritzaren eta EAJren agendan dago; lehentasunen artean, presoen gaia, adibidez, ez da lehenengoetarikoa izango, baina euskal politikan ematen diren aurrerapausoen arabera ?bat egite zabala baldin badago egin beharreko urratsei buruz?, Jaurlaritzak Madrilekin ez du hitz egingo EAJren izenean soilik, bide orri zabal eta transbertsal bat eramango du.\nEuskal eragileak, baina, trabatuta daude oraindik kontakizunaren eztabaidan. Nola ikusten duzu auzi hori?\nGatazka armatu guztiek dituzte beren tabuak. Kolonbian FARCek ez du desarmatzeaz hitz egiten, desohore bat iruditzen zaio, eta armak uzteaz hitz egiten du. Euskal gatazkan, ez da arazo bat. Aldiz, polemika izugarri bat dago kontakizunaren inguruan, eta hori ez da ez Kolonbian ez beste inon gertatzen. Azalpen politikoa dauka, baina badu zerbait patologikotik, obsesibotik. Garrantzitsua da, baina ez da gainbaloratu behar, eta ezin da traba bat bihurtu.\nEta korapilo hori nola askatu?\nEragile politiko denek jakin behar dute egungo jokaerek asko baldintzatuko dutela etorkizuneko kontakizuna. Euskal Herrian funtsezko kontakizun bat dago: indarkeriek, denek, ez dutela balio izan helburu politikoak lortzeko, hori dela garaitu egin dena. Hortik aurrera, eztabaidak izan behar du lasaiagoa eta objektiboagoa. Onartu behar da kontakizun ezberdinak daudela, inork ez duela berea inposatuko. Nork bere erantzukizunak onartzeko funtsezkoa da hori. Oraingo fasean, oinarrizko da hitzak eta jarrerak desarmatzea, aurrera egin ahal izateko.


Euskararen Interneteko egoeran eragiteko estrategiak behar direla azpimarratu du PuntuEUS Fundazioak - Domeinuak .eus\nEuskararen Interneteko erabilera egonkor mantendu da azken 3 urteetan\nBehatokian oinarrituta ‘.EUS mapa’ garatu du Irontecek\n.EUS domeinuaren hazkundea bereziki enpresetan ari da gertatzen\nPuntuEUS Behatokia PuntuEUS Fundazioaren ekimena da, eta euskarak Interneten duen egoera neurtzen du; emaitzak webgunean daude ikusgai. Azterketa urtean behin egiten da, eta 2017ko datuen gainean egindako neurketaren emaitza aurkeztu dute Lorea Bilbao Bizkaiko Foru Aldundiko Euskara eta Kulturako Foru Diputatuak eta Josu Waliño PuntuEUS Fundazioaren zuzendariak, Bilbon egindako agerraldian.\nBehatokiak Euskal Herriko Internet neurtu duen hiru urte hauetan datuak gutxi aldatu direla nabarmendu du Waliñok. Azken hiru urteotan antzeko emaitzak jaso izanak agerian uzten du Interneten hizkuntza ohiturak aldatzeko epe ertain-luzeko politikak behar direla eta argazkia ez dela egunez egun aldatzen.\nPuntuEUS Behatokiaren helburua euskarak Interneten duen presentzia indartzeko behar diren estrategia eta politikak definitzeko behar den tresna eskaintzea da. Tresna irekia da, eta euskal gizarte osoaren eskura dago, nahieran erabiltzeko.\nPuntuEUS Behatokia erabili du, hain zuzen, Irontec enpresa teknologikoak, `.EUS mapa’ proiektua garatzeko. Proiektu honen helburua domeinu-izenen erregistroen bilakaera historikoa grafikoki aurkeztea eta domeinu-izenei buruzko informazio teknikoaren egoera eta bilakaera aurkeztea da. Irontecek garatu duen proiektuak Bizkaiko Foru Aldundiaren babesa jaso du.


Herriz Herri - Hazparne (L) | 2021eko Martxoaren 04a\nMelisande Bert deitzen da eta2013az geroz Hazparnen bizida. Eskulanak egiten ditu etasortu ekoizpenak erregularkierakusketak eginez saltzen.Artista hunek bereziki paperaerabiltzen du. Orrialde markatzaile,untzi karta eta bestesortzen du eta oroz gainetikbitxiak. Egiten dituen pettenttakadibidez paperezkoak dirabainan errexinaz estaliak. Gisahortan, arras arina den eta burdinitxura duen ekoizpen batlortzen du.Bere azken obrak erakutsikoditu martxoaren 8tik 21eraChoribit gelan. Bakotxa joaitenahalko da begiz goxatzera etahobeki oraino, opari ttipi batenerostera.\nUrtero bezala, eta eskola gehienekbezala, ondoko urteetakoikasleak segurtatu nahiz, HazparnekoEzkia ikastolak ateakidekitzen ditu martxoaren 6an.Egoera orokorra ikusiz, ez danoiznahi jiten ahalko, moldeapailatuan baizik. Alabainanjendeak ez du metatu behareta dazkigun distantziak atxikibehar dira. Hortarako aitzinetikhitzordu bat hartu beharda telefonoz: 05 59 29 14 18zenbakia eginez. Egun hortanaurkituko dira buraso etaerakasle batzu irakaskuntzabainan ere elkarte biziarenaipatzeko. Alabainan haurraikastolan ezartzeakburasoenengaiamendua ere galdegitendu. Bainan engaiamenduhorrek elkarbizitza aberats batsortzen du eta bakotxak berekondua aurkitzen du hortan.\nHola deitzen ahal da AndereNahia elkarteak eramaitenduen saila, aldi huntan laborariemazteak bilduz.Andere Nahia elkartea2001ean sortu zuten emaztebatzuek beste emazte batzuenlaguntzeko helburuarekin.Egin molde trukaketa, proiektuberrien lantze eta eraikitze...elgarrekin egin bakotxa bereariartzea utziz.Egoitza Itsasun du eta haneskaintzen dio behar duenarielkarlanerako toki eta tresneria.Bilkura sail batzu eramaitenditu ere, tokika emazteakbilduz, elgarrizketa eta elgarezagutzea bultzatuz.Martxoaren 5ean (14:00-16:00) Hazparneko HerrikoEtxearekin bat eginik, laborariemazteak gomitatzen ditulaborantza berdintasunariburuz mintzatzerat. Aitzinetikizena emaitea hobe da:06 20 20 14 13 zenbakian edoaction@anderenahia.asso.frhelbidean.


Euskalduna Jauregia. Bilboko Udal Txistu Banda 2021-22 - Bizkaia.eus\nURTARRILAK 31 ( 0E Aretoa)\n“Sua piztuz”. Zirkozaurre Konpainiarekin batera ikuskizun berria\nArte eta giza espresioek hainbat aukera eskaintzen dituzte, horien arteko lotura eta sinergia berriak bilatzea ere garrantzitsua da. Bide horretatik Udalaren txistulari Bandak Bilboko uriko beste kultur erakunde batzuekin harremanetan ikuskizun hau aurkeztu nahi zian du. Zirkozaurre konpainiarekin batera ikuskizun berezia montatu nahi izan dute, printzipioz oinarri oso ezberdineko bi mundu batuaz.\nOTSAILAK 9 (0D Aretoa)\n“Ilargi malkoak”. Proiekzio musikatua.\nOraingo honetan Bilboko udalaren txistulari Bandak txisturako errepertorio berri batetara hurbildu nahi gaitu. Proiektatutako irudien bitartez atmosfera intimo eta sentsualago batean murgilduko gaituzte. Talde honek Euskalduna Jauregian eskaintzen duen denboraldiaren baitako kontzertu honen ezaugarriak mugimendua eta irudien aniztasuna izango dira.\nOTSAILAK 21 (0D Aretoa)\n“Haziak eroan”. Inauterietako kontzertua\nBilboko udalaren txistulari Bandaren doinuak forma arin eta bihurrietan agertuko zaizkigu eskenatokian. Honako honetan txistulariek beren doinuak laguntzeko euskal inauteriaren elementuak partekatu nahi zian dituzte. Sentsazio musikalak eta ikus-entzunezkoak elkarlotuz entzuleak giro berezi batean murgilduko dira.\nMARTXOAK 7 ( 0D Aretoa)\n“Eki-izpiak”. Kantaldia Xabier Saldiasekin\nNortzuk ez gara elkartu lagun artean gure abesti enblematikoak abestu eta une atsegin bat pasatzeko? Oraingoan ere aukera hori luzatu digute Bilboko udal txistularien bandak. Baina betiko abestiez gain, Egan taldeak bere ibilbide oparoan famatu egin dituen hainbat doinu ere abesteko aukera izango da. Nola ez talde honen sortzaile eta izpiritua izan den Xabier Saldiasen ahotsean. Berataz gain, laguntzaile izango ditugu Iñar Sastre eta Gorka Eskauriaza, pianoan eta baxuan hurrenez hurren.\nTarifak: 3,5 €


Miru gorri baten askapena – Centro Martioda\nMiru gorria (Milvus milvus) galtzeko arriskuan dago. Gure probintzian, zortea dugu, sarritan ikusten ditugulako neguan. Europako gehienak Iberiar penintsulan igarotzen baitute negua.\nUrtarrilak 12an partikular batek abisatu gintuen miru gorri bat arazoetan zegoela eta ezin zuela egan egin. Animaliak intoxikazio sintomak zituen, baina zorionez oso ondo erantsun zuen tratamendura eta urtarrilak 29an askatu genuen berriro hartu genuen leku berean.\nPrevAnteriorAzkonarra askatzen dugu\nSiguienteUbarroi handi bat sartzen daNext


Mandagout - Wikipedia, entziklopedia askea.\n44°01′15″N 3°37′31″E / 44.0208°N 3.6253°E / 44.0208; 3.625344°01′15″N 3°37′31″E / 44.0208°N 3.6253°E / 44.0208; 3.6253\nArphy, Aulas, Saint-André-de-Majencoules, Valleraugue, Le Vigan eta Val-d'Aigoual\n399 (2019ko urtarrilaren 1a)\n199 (%49.9) 202 (%50.6)\nMandagout (frantsesez eta ofizialki: Mandagout) Okzitaniako udalerri bat da. Administratiboki Frantziako Gard departamenduan dago, Okzitania eskualdean. 2013an 419 biztanle zituen.\n2007an Mandagout udalerrian erroldatutako biztanleak 364 ziren. Familiak 164 ziren, horien artean 60 pertsona bakarrekoak ziren (36 bakarrik bizi ziren gizonak eta 24 bakarrik bizi ziren emakumeak), 40 seme-alabarik gabeko familiak ziren, 44 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 361 etxebizitza zeuden, 170 familiaren etxebizitza nagusia ziren, 167 bigarren erresidentzia ziren eta 24 hutsik zeuden. 340 etxeak ziren eta 21 apartamentuak ziren. 170 etxebizitza nagusietatik 132 bere jabearen bizilekua ziren, 32 alokairuan okupaturik zeuden eta 6 doan lagata zeuden; 2 etxek gela bat zuten, 7 etxek bi zituzten, 36 etxek hiru zituzten, 59 etxek lau zituzten eta 65 etxek bost zituzten. 109 etxek euren parking plaza propioa zuten azpian. 93 etxetan ibilgailu bat zegoen eta 63 etxetan bat baino gehiago zituzten.\nMandagout udalerriko biztanleria-piramidea 2009an .\n2007an lan egiteko adina zuten pertsonak 217 ziren, horien artean 147 aktiboak ziren eta 70 inaktiboak ziren. 147 pertsona aktiboetatik 120 lanean zeuden (62 gizon eta 58 emakume) eta 27 langabezian zeuden (18 gizon eta 9 emakume). 70 pertsona inaktiboetatik 24 erretiraturik zeuden, 16 ikasten zeuden eta 30 "bestelako inaktibo" gisa sailkaturik zeuden.\n2009an Mandagout udalerrian 180 unitate fiskal zeuden, 367 pertsonek osaturik. Pertsona bakoitzeko diru-sarrera fiskalaren mediana urteko 14.291 euro zen.\n2007an zeuden 16 komertzioetatik, 1 eraikuntza enpresa zen, 4 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 zerbitzu enpresa zen eta 7 administrazio publikoko enpresak ziren.\n2000. urtean Mandagout udalerrian 14 nekazaritza-ustiategi zeuden, 135 hektarea erabiltzen.\nSaint-André-de-Majencoules (3,2 km)\nArphy (3,4 km)\nLe Vigan (4,3 km)\nAulas (4,9 km)\nNotre-Dame-de-la-Rouvière (5,9 km)\nBNF: 152547949 (data)\nOrriaren azken aldaketa: 19 abendua 2021, 08:15.


topic_facet:"Automatizazioa eta robotika industriala (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Linea Automatizatuen Eroapena eta Mantentze Lanak (Modulua)" author_facet:"Urresti, Igor"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Linea Automatizatuen Eroapena eta Mantentze Lanak (Modulua) Egilea: Urresti, Igor\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


etorkizuna etorkizun: KONJURUEN ARRISKUA\nKatalunia aldean ehun bat egun daramatzate lehortearekin. Ez naiz lehorte politikoaz ari -horretan luzeagoa egiten ari zaie itxoitea- eguraldiari dagokion sikuteaz baizik. Ondorioz, euri eta elurrik ezean Bartzelonako artzapezpikuak bere fidelei otoitz egitea eskatu die. Areago, errogatibak antolatzera gonbidatu ditu, 1913tik hango bazterretan izan duten aldirik idorrenari etena eman ahal izateko. Eta nik galdetzen dut: otoitz egin arren ez badu euririk egiten? Ez al da gehiegi arriskatzea alperreko ahaleginetan?\nSeguru nago Juan Jose Omella artzapezpikuak ez duela irakurri Juan Garmendia Larrañagaren "Beti ortodoxoak ez diren konjuruak" liburua. Osterantzean zuhurrago jokatuko zuen, Aguraingo apaiz batek egin zuen moduan. Begira: Juanek kontatzen du Aguraingo apaizarengana joan zirela herritarrak konjurua egin zezan, behar zuten euria erakartzeko. Apaizak lehenik ezetz esan zuen, baina haien insistentziaz jabetuta hauxe bota zien: horrela nahi baduzue errogatiba egingo dut, baina abisatu behar dizuet zeruak ez duela euri itxurarik\nJokaera harekin aguraindarrak bere bizkarra babestu zuen eta, inportanteena, aldez aurreko oharrarekin ez zuen herritarren fedean printzarik sorrarazi, emaitza negatiboaz abisatuta baitzeuden. Artzapezpikuak, aldiz, karta batera egin zuen apustua eta ez zaio ondo atera. Hierarkia ez da zergatik morroi xumea baino azkarragoa izan behar, garbi.\nArgazkiak: leyendaspuertorriqueñas.blogspot; JMVM\nEtiquetas: Juan Garmendia Larrañaga, Konjurua\nAGUR ALTZAIRU, AGUR


14. Tolerantziari buruzko tratatua - Euskera y\nFormación Continua - UPV/EHU\n14. Tolerantziari buruzko tratatua\nPlanes de euskera y Reglamentos\nRecursos lingüísticos Mostrar/ocultar subpáginas\nFormación lingüística Mostrar/ocultar subpáginas\nFormación lingüística del PDI\nFormación lingüística del PAS\nAcreditación lingüística Mostrar/ocultar subpáginas\nAcreditación lingüística del PDI\nAcreditación lingüística del PAS\nConvocatorias Mostrar/ocultar subpáginas\nDecreto 47/2012 Mostrar/ocultar subpáginas\nEgilea: Voltaire (François M. Arouet)\nItzultzailea: Irati Bereau Baleztena\nSarreragilea: José Luis Villacañas\nArgitaratzailea: Esteban Antxustegi Igartua\nArloa: Gizarte eta Zuzenbide Zientziak\nEdizio mota: Rustikoa\nSalneurria: Formatu inprimatua: 15,00 € (BEZ barne)\nPDF formatua: 6,97 € (BEZ barne)\n1763ko otsailaren 20an, eskutitz hau idatzi zidaten Languedocetik:\n«Tolerantziari buruz idatzi duen lana errukiz eta egiaz beterik dagoela iruditzen zait, baina beldur naiz ez ote dion mesede baino kalte gehiago egingo Calas sendiari. Izan ere, gurpilean hilaraztea agindu zuten zortzi epaileak erresumindu egin ditzake. Berorren liburua sutan erretzeko eskatuko diote parlamentuari, eta fanatikoek —ez baitira desagertuko— amorru biziz erantzungo diote arrazoiaren ahotsari (…).»\nHauxe izan zen nire erantzuna:\n«Tolosako zortzi epaileek, nahi badute, nire liburua erretzea agin dezakete; ez dago hori baino gauza errazagorik. Azken batean, Lettres provinciales gutunak ere erre zituzten, eta nire lana baino askoz ere baliotsuagoak ziren, ezbairik gabe. Norbera libre da gustuko ez dituen liburuak eta paperak etxean erretzeko.\nNire liburuak ezin die ez mesederik ez kalterik egin calastarrei. Nik ez ditut sekula aurrez aurre ezagutu. Erregearen kontseilua inpartziala eta irmoa da, legeek eta zuzentasunak diotenaren arabera epaitzen du, eta frogetan eta prozeduretan oinarritzen da. Juridikoa ez den idazki batek ezin du inongo eraginik izan, zeinaren mamiak zerikusirik ez baitu epaitzen den kasuarekin. (...)»\nFrançois-Marie Arouet, Voltaire (Paris, 1694-1778), Argien Mendeko autorerik ospetsuenetakoa da. Bere idazkera zorrotz eta ironikoa zela eta, kartzela eta erbestea ezagutu behar izan zituen, botere politikoak zein erlijiosoak baliatzen zuten sineskeriaren eta fanatismoaren kontra etengabe borrokatzea izan zelako filosofoaren xede nagusia. Horretarako, Historiari heldu behar zitzaiola uste zuen, baina arrazoimenaren argiaren laguntzaz, hau da, teologoek eta erudituek egindako interpretazioak zalantzan jarriz. Tolerantziari buruzko tratatua (1763) idazlan berezia da, Calas kalbinistaren kasu hunkigarriaren defentsan idatzi zuelako Voltairek. Horretarako, historian zehar eta erlijio-sinesmen desberdinetan barrenean kontsentitu diren gehiegikeriak eta horien ondorioak -inkisidore zorrotzak, kofradiakide sektarioak, penitente buruberoak, jaun arbitrarioak, fanatiko anonimoak- aztertzen dira testu honetan, baita haiei buruz egin diren interpretazio okerrak ere. Filosofo deista zen aldetik, Naturaren ahotsaren bidez -prosopopeian- azaltzen du Voltairek tolerantziari buruzko bere nozioa.


Kirk Douglasek 100 urte bete ditu | Spartacusen urtebetetzea\nKirk Douglasek 100 urte bete ditu\nZinema izarrak mendeurrena ospatuko du Michael semeak eta Catherine Zeta-Jones errainak antolatutako festan, 200 lagun eta familiarrekin batera.\nKirk Douglas aktoreak 100 urte bete ditu\nKirk Douglasek, Stanley Kubricken esanetan Espartako bilakatu zen zinemaren mitoak, 100 urte bete ditu. Gladiatoreak 200 lagun eta seniderekin ospatuko du mendeurrena, Michael semeak eta Chatherine Zeta-Jones errainak antolatutako festa batean.\n97 urteko Anne emaztea ere alboan izango du aktoreak. 1954tik daude ezkonduta. "Gure ezkontza zoragarriak eta gaueroko elkarrizketa preziatuek lagundu naute bizirik irauteko", esan du Douglasek.\n"Nire lan bakarra ondo eta lasai sentitzea izango da, han agertzeko eta xarmagarria izateko. Eta, noski, hitzalditxo 'inprobisatua' emango dut; nire terapeutarekin praktikatu dut jendeak uler nazan", azaldu zuen Douglasek orain dela gutxi idatzitako artikulu batean.\n1991n, Douglasek helikoptero istripua izan zuen, eta bi pertsona hil ziren. Bost urte geroago, istripu zerebrobaskular bat izan zuen, eta hitz egiteko gaitasuna nabarmen urritu zitzaion. Orain, 100 urte bete dituenean, hamaikagarren liburua prestatzen ari da. Ohorezko Oscar bat, hiru izendapen aktore bezala, bi Urrezko Globo eta Eric semearen heriotza (gaindosi baten ondorioz) izan ditu bidean.\nOngintzako erakundeei laguntzen ohituta dago, eta hiltzean, bere ondasun guztiak (80 bat milioi dolar) emango ditu, "joan baino lehen mundu honetan ongi gehiago egiteko".


Zirrara Katalunian | Mundua | Berria\nKataluniako hauteskundeak. LEKU-LEKUTAN\nEz da astebete BECen geundela, liluratuta, Barakaldoko eraikin erraldoitik kanpo mundua han barruan bezain zoragarria izan zitekeela sinetsita. Goizeko unerik hunkigarrienetakoa Unai Agirrek utzi zigun. Bruselara eraman gintuen BECetik —nire irudimena izango zen, baina ohi baino jertse beilegi gehiago ikusi nituela iruditu zitzaidan—, eta agertokira begira, itzulpenarekin segitzen ari ziren atzerriko lagunen artean estelada-k astintzen hasi ziren (berriz ere Herrialde Katalanetatik etorritako glosadore-ak ziren talde handiena. Egunkaria-ren itxieraren 15. urteurrena gainean, ez dugu zalantzan jarriko nor dugun lagun leialena munduan, ezta?). Estelada haiekin batera, «Puigdemont» oihuak edo, zurrumurruak, hedatu ziren ia hamabost mila bertsozaleren artean. Edonori hiru hilotako uneren bati buruz galdetuta, Maddalen Arzallus aipatuko dute askok Doraemonen doinuan Kataluniako lehendakariari kantatzen Irunen.\nApustua biribil irten zaio Puigdemonti. Independentismoaren buru kokatu da nabarmen etxean, eta erreferente erabateko bihurtu da nazioartean. ERC 45 aulkien bueltan eta PDECat hogeitik behera ageri zen duela bi hil baino gutxiago, Madrilek autonomia kendu, Katalunia bere aginte zuzenaren menpe jarri eta hauteskundeak deitu zituenean. Gogorra da espetxean dagoenaren estrategia okerra izan zela esatea, baina gogora ekarri behar da 2014ko azaroaren 9an ere huts nabarmena egin zuela Oriol Junquerasek: beste militante bat gehiago bezala hautes-mahai batean egotea hautatu zuen; sasoiotan mugimendu bat gorpuzten duen pertsonak presentzia mediatiko etengabea behar du horrelako data seinalatuan. Bata mahaitik mugitu gabe, protagonismo guztia Artur Masek bereganatu zuen. Gero, David Fernandezekin besarkada espontaneoak eguna biribildu zuen. Boz hauetan, ERCren apustua lehen indarra izatea bazen, ez dute asmatu. Baina egia izan da bereizita boto eta aulki gehiago lor zitzaketela: ezin jakin batera joanez gero horrelako emaitzarik lortuko ote zituzten. Eta inkestek ziotena betetzera, ERC aurretik gelditzera sor zitekeen arazoa ere aldi baterako estaltzen du: ANCk berak ohartarazi zuen duela astebete Kataluniako president legitimoa Puigdemont dela; ERC gailenduz gero, talka konplikatua gerta zitekeen, 155aren eta Gobernu legitimoaren artean. Alde horretatik, Nafarroaren antzera, Geroa Baik EH Bilduk baino boto gehiago lortu izanak, objektiboki, aldaketa gertatzea erraztu zuen. Zoragarria izan zen Bruselan erbesteratutako gobernukideak elkarrekin agertzea, eta Carles Puigdemontek hitza hartu aurretik Toni Comin ERCko sailburuak (ministroak!) berba egitea; president-aren keinu bikaina, etorkizuna begira batez ere.\nEmaitzei dagokienez, nahi diren ñabardura guztiekin, baina bikainak dira independentistentzat, edonondik begiratuta ere (CUPen beharra gutxitu da, baina akatsa litzateke aintzat hartzen ez badituzte). Joko-zelaia aldatuta, epaileak erosita, eta jokalari onenak zelaitik kanpo izanda gailendu dira inoizko oldarraldi handienaren aurrean.\nEuropa osoko hedabideek bat egin dute Rajoyren zartakoa azpimarratzerakoan. Puigdemontek 34, Rajoyk 3. Independentismoak 70, unionismoak 57, edo bototan ehuneko 48-43. Ines Arrimadas eta Albert Rivera, espainol hutsez biak, ez hainbeste keinu identitario gisa (Katalunian ez dago hizkuntza-arazorik, Espainiatik planteatu gura den gisan), ezpada Espainiara begira baizik. PPk kale eginez gero, marketinak prest du produktu alternatiboa (hil-kanpaiak goizegi jo badizkiete ere, Albert izeneko inor Gaztelako herrietan irabaztetik urrun dago).\nGurean egin bezala, itsu-itsuan profezia idatzi eta errepikatzearen indarrez beteko zela uste izan dute espainiar hedabideek berriz ere. Europan ere lelo hori erosi ei zieten. Ustez hasierako lekura itzuli gara. Baina ezer ez da berdin, ez Europa, ez Espainia ez Katalunia. Lehen aldiz herrialde baten aurkako prozedura abiarazi du Bruselan Batzordeak. Merkelek nahiko lan etxea gobernatzea lortzen. Espainian, hauteskundeak amaitu aurretik berriz ere aktibatu du errepresioaren beso judiziala. Preso politikoen kostua astunagoa da. Eta Espainiak kanporatutako president-a erbesteratura, etxera garaile itzultzea falta da, inbestidurarako. Eutsi emozioei, kapitulu zirraragarriak datoz ere.


Barakaldoko Udala - Nuevo Alcalde de Barakaldo - Más Información\nAlfonso Garcia Barakaldoko Alkate berria\nEuskaraz eta gaztelaniaz egindako mintzaldian enplegua sortzea hartu du lehentasun nagusitzat Batasunerako deia egin du eta adostasunak lortzeko laguntza eskaini die udal talde politiko guztiei. Gobernu sozialista berriak dituen lehentasunen artean gizarte politika, Barakaldo "hiri adimentsu" bihurtzea, auzoak eraberritzea, segurtasuna, gardentasuna eta herritarren partaidetza ere badaude.\nAlfonso Garciak gaur hartu du Barakaldoko Alkate berriaren kargua. Gaur goizeko 9.30ean egin den aparteko Udalbatzan 2011ko udal hauteskundeetan boto gehien izan zuen PSE-EE alderdiko hautagaia -orain arte zinegotzi- izan da izendatua alkate kargurako. Ondoren, karguaren zina euskaraz egin du eta demokraziaren historian bosgarren alkate izendatzen duen makila jaso du. Udalbatzan Juan Carlos Justo zinegotzi sozialista berriak ere hartu du kargua..\nGarcia, Barakaldon jaioa da, 1964ko martxoaren 12an, ezkonduta dago eta hiru seme-alaba ditu (alaba bat eta seme bi). Eusko Jaurlaritzako Hezkuntza Saileko karrerako funtzionarioa da eta prestakuntza akademiko zabala du, besteak beste, honako ikasketak hauek ditu: EHUko Geografia eta Historia lizentziaduna, Oviedoko Unibertsitateko Lan Harremanetako Graduko diplomaduna, Laneko Arriskuen Prebentzioko goi-mailako teknikari-tituluduna eta Euskal herriko Unibertsitateko Historia Garaikideko Saileko doktoregaia. 1995. urtean abiarazi zuen udaleko ibilbide politikoa, eta harrezkero, erantzukizun ugari izan ditu.\n>> Jatorrizko testua


Artea ardo artean - Zumaia - Baleike.eus\nArtea ardo artean\nJuan Luis Romatet 2019-10-22 08:23\nPlanetak lerrokatzen dituen antigualeko emakumea, horman gora joan nahi duten alanbrezko gizontxoak, ardo botila artean ezkutatzea helburu duten lanak, eta itzalez eta forma geometrikoz osatutako koadroak. Aran Santamaria eta Ander Hormazurik zumaiarrek beraien unibertso artistikoa eraman dute Zarauzko Lukas ardotegira (Ipar kalea, 3). Ardo botilen artean girotutako erakusketa hau azaroaren 4ra arte izango da zabalik.\nArtea eta ardoa uztartzen ditu orain bi urtetik hona Zarauzko alde zaharrean kokatzen den espazio honek. “Manu Urbieta zarauztarrak kudeatzen ditu bertako erakusketak, eta haren bidez heldu zitzaidan erakusketa egiteko proposamena”, dio Hormazurik. “Gero, Aran gonbidatu genuen erakusketa honetan parte hartzera”.\nUrtebeteko epean Hormazurik eta Santamariak muntatzen duten hirugarren erakusketa da Zarauzko hau. Zumaiako Kofradiako salmenta gelan erakutsi zituzten beraien lanak orain urtebete, Amaia Zinkunegi artista zarauztarrarekin batera, Itsasotik herrira ekimenaren barruan. “Handik hilabete batzuetara Kabiko erakusketa etorri zen”, du gogoan Hormazurik. Martxoan egin zuten erakusketa hori bi zumaiarrek. “Kabin bertako espazioetara egokitu behar izan genituen lanak. Hemen, Lukasen, harrizko homak ditugu, eta niretzat, behintzat, zailagoa da”.\nKabiko eta Lukaseko erakusketen artean, ekainaren amaieran, bakarkako erakusketa ere izan zuen Hormazurik Alondegiko Oxford aretoan, eta harako prestatutako lan batzuk eraman ditu Zarautzera. Itsasoak kostara ekarritako egurrarekin eta alanbrezko gizontxoekin egindako pieza berriekin osatu du Anderrek erakusketaren bere zatia.\nArdotegiko txoko batean dagoen pianoaren inguruko espazioa eskatu zuen Santamariak bere lanak erakusteko. “Pianolen orriekin egindako lanak egiten ari nintzen, eta haiekin jarraitu nahi nuen. Gero, ardotegi bat denez, botila huts batzuk eskatu nituen eta haiekin egin ditut obra batzuk”. Arrainen eskamak eta amuak, planetak eta partiturak sartu ditu Santamariak beirazko edukiontzi horietan.\nKabiko erakusketan planetak ziren Santamariaren obra batzuetako protagonistak, eta bide horretatik jarraitu du Lukas ardotegiko proposamenean ere, bai pianolako orri gainean, baita botilen barruan ere. Partiturek ere beren presentzia dute erakusketa honetan, eta jolasak ere bai: “Sekretua izena jarri diot obra bati. Sarrionandiaren izen bereko testu bat dago ezkutatuta botila horretan”, dio Santamariak.\nSantamariak eta Hormazurik Zarauzko Arrosaregi parkean egingo den erakusketa kolektibo batean hartu dute parte urrian. Amaia Zinkunegirekin elkartuko dira berriro ere. Bidaiak jarrai dezala.


Herritarren iritzia jasoko dute biharko EskoHitzan - Eskoriatza - Goiena.eus\nHerritarren iritzia jasoko dute biharko EskoHitzan\nMirari Altube 2014-11-07 15:54\n2012an egindako EskoHitzako bilera.\nIritzi, iradokizun, kexa eta ideiak aurkezteko aukera dute bihar herritarrek, gero Udal ordezkariei helarazteko. Laugarren EskoHitza ekimena egingo dute Denona delako lelopean. Manuel Muñoz kiroldegian elkartuko dira 10:00etatik 13:00etara artean.\nEskoriatzarrendako ez da ekimen berria, lehenengoa 2011n egin zutelako Hartu hitza! leloarekin. Orduan berba egin zuten hobetu beharreko gaien eta sortu beharreko zerbitzuen gainean. 150 lagun elkartu ziren, eta han jasotakoa gidari izan da hiru urteotako Udalaren kudeaketan.\nBiharkoa, ostera, orain arte herrian egin dena eta egin ez dena aztertzeko bilera izango da. Iaz nork bere katilua eraman zuen kafe baten bueltan elkartzeko, eta oraingoan ere halaxe egingo dute. Gero taldetan banatuko dira gai ezberdinen gainean jarduteko.\nEskoHitza gaztea, 16an\nBestalde, aurten, EskoHitza gaztea ere egingo dute gazteen iritzia jasotzeko. Azaroaren 16an izango da hori.


23 Ekaina 2016 | Gipuzkoa\nGipuzkoatik Kongresurako eta Senaturako EAJ-PNVko hautagaiak, Joseba Agirretxea eta MªEugenia Iparragirre, Zarautzen izan dira gaur goizean. Beraiekin batera, besteak beste, Xabier Txurruka Zarauzko alkatea eta Joseba Egibar GBBko presidentea ere izan dira.\n“Irabaztera goaz eta irabazi egingo ditugu hauteskundeak, herri honek, Euskadik, aurrera jarraitu behar duelako”. Hitz horiekin hasi du GBBko presidenteak gaur goizeko ekitaldia. “Hauteskundeak irabazi behar ditugu, Euskadik aurrera egin dezan, herri honen martxa inork gelditu ez dezan, ez gelditu, ez geldotu, ezta baldintzatu ere”. Hori da Joseba Egibarrek azpimarratu duena gaur goizean Zarauzko ekitaldian.\nBerak adierazi duenez, EAJ-PNVk hauteskundeak irabazi behar ditu “gure autogobernua defenditzen segitzeko –sistematikoki mehatxaturiko autogobernua– Euskal Kontzertu Ekonomikoa edo Nafarroako Ituna defendatzeko jakina; baina baita gure gizarte babeserako eredua ere, eta euskal erakundeak eta horiek hartzen dituzten erabakiak defendatzeko”.\n“Jakin badakigu zein den joko-zelaia, erabat lokazturikoa, arauak hankaz-gora dituena guztiz”, ohartarazi du. Hori dela eta, esan du “Espainiako Estatuak bizi duen krisi estrukturalak –ekonomikoa, instituzionala eta eredu politiko eta lurraldekoa- eta funtsezko eskubide eta oinarrizko askatasunekiko errespetu faltak, oso kalitate demokratiko eskaseko sistema politikoan bizi eta partekatzera behartzen gaituzten garaiak ditugu”, adierazi du.\n“Horregatik defenditu eta zaindu behar dugu geurea” azpimarratu du. “Baina hori ez da nahikoa” ohartarazi du. “Debekuei aurre egin eta trabak gainditzeko, proposatu egin behar da, arriskatu, konpromisoak geureganatu, aurrera egin, Estatuak –politikoki agortuta daukan eredu eta guzti– eta alderdi konstituzionalistek –Unidos-Podemos barne– nazio errealitateak daudela aitor dezaten, demokratikoki ukaezina delako, eta nazio errealitate horiek beste harreman politiko bat eskatzen ari direla herriek duten erabakitzeko eskubideaz baliatuta”. “Errespeta zaitzaten, errespeta gaitzaten, hauteskundeak irabazi behar ditugu, Euskadik aurrera egin dezan”, amaitu du.\nJoseba Agirretxeak Euskadin EAJ-PNVri konfidantza eman zioten horiengana zuzendu da eta Madrilerako ere beraien konfidantza eskatu du: “Euskadirako Jaurlaritzan, Aldundietan, udaletxeetan egiten dugun lanaren adierazle garelako Madrilen ere”. Instituzio guzti hauetarako ordezkari aproposena EAJ-PNV dela pentsatzen duten horiei, Madrilerako berdin bozkatu dezatela adierazi die Agirretxeak.\nKongresurako hautagaia EAJ-PNVren ereduaz ere aritu da, “guk eredu bat eta bakarra daukagu, EAJ-PNVren eredua; proiektu eta herri bakarra dugu helburu”. Bestetik, EAJ-PNVk 30 urteko esperientzia duela azpimarratu du eta orain arte argi eta garbi jokatu dutela eta jeltzaleen proiektua ere argi dagoela adierazi du. Beste batzuk gauza bera esateko moduan ez daudela ere aipatu du Ahirretxeak, “leku batean edo bestean gauza ezberdinak esan eta defendatzen dituztelako”. Beste alderdi batzuk helburuez bakarrik hitz egiten dutela eta hurrengo pausoa zein izango den adierazteko gai ez direla uste du Agirretxeak.\nAzkenik, Euskal gizartea heldua dela nabarmendu du Joseba Agirretxeak, orain arte bozkatzerakoan asmatu egin duela eta gizartearengan konfidantza osoa dutela esanez. Euskal herritarrei hausnarketarako gonbidapena luzatu die eta “ikusi dezatela bakoitzaren zerbitzu orria, zeinek ordezkatu duen Euskadi orain arte, nola ordezkatu duen eta zein den bakoitzak duen proiektua gizarteari eskaintzeko”.